Biblica® Ochiw Thuolo Motingʼo Loko Manyien™ Ezra 8\n☰ Ezra 8 ◀ ▶\nNying kod kwan jotend dhoudi mane odwogo gi Ezra\n1 Magi e jotend dhoudi kod jogo mane obiro koda koa Babulon e kinde loch Ruoth Artaksases:\n2 nyikwa Finehas,\nHatush 3 nyikwa Shekania;\nZekaria, kaachiel kode ji mia achiel gi piero abich;\n4 nyikwa Pahath-Moab,\nElihoyanai wuod Zerahia, kaachiel kode ji mia ariyo;\n5 nyikwa Zatu,\nShekania wuod Jahaziel, kaachiel kode ji mia adek;\n6 nyikwa Adin,\nEbed wuod Jonathan, kaachiel kode ji piero abich;\n7 nyikwa Elam,\nJeshaya wuod Athalia, kaachiel kode ji piero abiriyo;\n8 nyikwa Shefatia,\nZebadia wuod Mikael, kaachiel kode ji piero aboro;\n9 nyikwa Joab,\nObadia wuod Jehiel, kaachiel kode ji mia ariyo gi apar gaboro;\n10 nyikwa Bani,\nShelomith wuod Josifia, kaachiel kode ji mia achiel gi piero auchiel;\n11 nyikwa Bebai,\nZekaria wuod Bebai, kaachiel kode ji piero ariyo gaboro;\n12 nyikwa Azgad,\nJohanan wuod Hakatan, kaachiel kode ji mia achiel gapar;\n13 nyikwa Adonikam,\nmago mogik, nyingegi ne Elifelet, Jeuel kod Shemaya, kaachiel kodgi ji piero auchiel;\n14 nyikwa Bigvai,\nUthai kod Zakur, kaachiel kodgi ji piero abiriyo.\n15 Ne achokogi e bath aora mamol kochiko Ahava, kendo ne wabuoro kanyo kuom ndalo adek. Kane arango e dier ji kod jodolo, ne ok ayudo jo-Lawi kanyo. 16 Omiyo ne aluongo Eliezer, Ariel, Shemaya, Elnathan, Jarib, Elnathan, Nathan, Zekaria kod Meshulam, mane gin jotelo, kod Joyiarib gi Elnathan, mane gin joma osomo, 17 kendo ne aorogi ir Ido, jatelo Kasifia. Ne anyisogi gima giwachne Ido kod joge, jotij hekalu man Kasifia, mondo omi gikelnwa ji ne od Nyasachwa. 18 Nikech lwet Nyasachwa mar ngʼwono ne ni kuomwa, ne gikelonwa Sherebia, ngʼatno man-gi nyalo, koa e nyikwa Mali wuod Lawi, wuod Israel, kod yawuot Sherebia gi owetene, ji apar gaboro; 19 kod Hashabia, kanyakla gi Jeshaya ma nyikwa Merari, kod owetene gi yawuot owetene, ji piero ariyo. 20 Bende negikelo jotije hekalu mia ariyo gi piero ariyo, ma en riwruok mane Daudi kod jotelo nochako mondo okony jo-Lawi. Giduto nondik nying-gi piny.\n21 Bangʼ mano, ne agolo chik mondo watwe chiemo e dho aora Ahava ka wahore wawegi e nyim Nyasachwa kendo wakwaye wuoth maber ni wan gi nyithindwa, gi giwa duto. 22 Wiya nokuot mar kwayo ruodh jolweny kod joriemb farese mondo ogengʼwa kuom wasikwa manie yo, nikech ne wasenyiso ruoth niya, “Lwet Nyasachwa mar ngʼwono nitie kuom ji duto moketo genogi kuome, to mirimbe mager ni kuom jogo mojwangʼe.” 23 Omiyo ne watweyo chiemo kendo wakwayo Nyasachwa kuom ma, kendo nodwoko lamowa.\n24 Eka ne awalo jodolo motelo apar gariyo, kanyakla gi Sherebia, Hashabia kod owetegi apar, 25 kendo ne apimonegi pek chiwo mar fedha gi dhahabu kod gik mane ruoth, jongʼadne rieko, jotende kod jo-Israel duto mane ni kanyo nosechiwo ne od Nyasachwa. 26 Ne apimonegi pek mar fedha mane en talanta mia auchiel gi piero abich, gige fedha pekgi ne en talanta mia achiel, pek dhahabu ne en talanta mia achiel, 27 bakunde piero ariyo mar dhahabu ma nengogi romo darik alufu achiel, kod gik moko ariyo mag nyinyo mowir mongʼith, bende maber ka dhahabu.\n28 Ne awachonegi niya, “In kaachiel gi gigi owalu tenge ne Jehova Nyasaye. Fedha gi dhahabu gin chiwo mar hera ne Jehova Nyasaye, ma Nyasach kwereu. 29 Ritgiuru ka utangʼ nyaka chop upimgi e agola mar od Jehova Nyasaye man Jerusalem e nyim jodolo motelo gi jo-Lawi kod jotend anywola mag Israel.” 30 Bangʼe jodolo kod jo-Lawi noyudo fedha gi dhahabu kod gik mowal mane osepim pekgi mondo ter e od Nyasachwa e Jerusalem.\n31 E odiechiengʼ mar apar gariyo e dwe mokwongo ne wawuok ka waa e aora mar Ahava mondo wadhi Jerusalem. Lwet Nyasachwa ne ni kuomwa, nogengʼonwa wasigu gi jonjore mane ni e wangʼ yo. 32 Omiyo ne wachopo Jerusalem, kama ne wayweyoe kuom ndalo adek.\n33 E odiechiengʼ mar angʼwen, e od Nyasachwa, ne wapimo pek fedha gi dhahabu kod gigo mowal ma waketo e lwet Meremoth wuod Uria, ma jadolo, Eliazar wuod Finehas ne ni kode, kod jo-Lawi bende kaka Jozabad wuod Jeshua gi Noadia wuod Binui. 34 Gik moko nokwan mongʼe kar kwan-gi kod pek mag-gi, kendo pek mag-gi nondik piny e sechego.\n35 Eka joma ne otwe mane odwogo koa e twech nochiwo misango mar misengini miwangʼo pep ni Nyasach Israel mane gin, rwedhi apar gariyo ne jo-Israel duto, imbe piero ochiko gauchiel, nyithi rombe machwo piero abiriyo gabiriyo, to gi nywogi apar gariyo kaka misango mar golo richo. Magi duto ne gin misango miwangʼo pep ni Jehova Nyasaye. 36 Bende ne gitero chike mane ruoth ochiwo ni jotend gwenge kod jotend Yufrate, bangʼe negichiwo kony ni ji kod ni od Nyasaye.


News & Updates – Page 6 – Sky Fm\nChenro mar muko udi otim etielo machielo e geng apaya ma ngong.\nChenro mar muko udi otimore etielo machielo e geng apaya mar Ngong okinyi makawuononi kama udi buora ne omuki ewi wach maileroni udigo ne oger ekuonde mane owinjo obed kuonde ma onego ne yar eapaya. Udi mamoko bende ileroni yande ne oger kuonde mane onego owene geche kod mamoko . Mukogi bende iwachoni geto dhi […]\nRomo mar ndalo 3 e weche loch gwenge rumo kawuono ni Kisumu….\nRomo ma osebedo kadhi nyime kuom ndalo 3 e boma ni ma Kisumu komakore gi tudruok makare ne weche loch gwenege koro ni chopo e giko mare kama jotelo mopogore igeno mar chiwoe twakgi e weche telo mag telo mag kor gwenge to od tudruok margi gi telo ma malo. Chief Justice machon Willy Mutunga,governor […]\nJONJORE. Photo Courtesy. By Jowi Raymond. Tend obila e gwenge ma Kajulu okwa mondo ka joyie to ojiwe arita kwe motegno ne oganda makono. Magi kwayo mane ogol koda MCA ma Kajulu Migosi Roy Samo ma ne olero ni gi e kinde mokalo monj makoch osebed ka itimo ne oganda makono e gwenge kaka Mamboleo, […]\nJopuonjre mathoth oyudo thuolo e skunde mag national kipimogi higa mokalo.\nJopuonjrego makwangi romo 12,000 mathurka oyudo thuolo mar riwore kod skunde mag sekondar maromo 103 thurka mangima kagin mago mane oyudo maxi maromo 400 gi wiye. Mae kaka yiero mar jopuonjrego ne otim: Jopuonjre mankod ngol mopogore opogore makwangi romo 1,606 biro yudo skunde mamalo thurka,mago mane oyudo maxi maromo 350 kadhi malo makwangi romo […]\nLuoro nitie ni jawuoth achiel owito ngimane ka moko ohinyore e masich apaya Kangemi….\nJawuoth achiel chal ni owito ngimane sama moko ne ohinyore tok mini-bus mar Super Metro sacco ne bayo yoo kendo kier ei bugo motimo pii tok ka koth mane ochwe e aluora makono weyo apaya ka poth poth. Wachore ni us no ne owuok Kikuyu kadhi e chuny boma ma Nairobi kama kane […]\nGavana ma nairobi migosi sonko owito oko chik matamo nyamburko matingo jowuoth donjo echuny boma ma nairobi.\nGavana ma Nairobi kaunti migosi Mike Sonko gikone tokoro owito oko chik mane oketone weg nyamburko matingo jowuoth mane tamogi chopo e chuny boma kod nyambrkogo. Owachoni okawo okang makama mar chiwone thuolo makende mar sumo paro kuom jii maopogore opogore nimar en gino mane okelo ngukni eyore mag wuoth odiechieng manyoro koriwo nyaka mago […]\njakom e duol matayo yiero thurka mar iebc migosi chebukati ne ongeyo riembo mar chiloba eapisi.\nKamisonas ariyo machon e duol matayo yiero thurka mar IEBC magin migosi Paul Kurgat kod nyawadgi nmaen nyadendi Margaret Mwachanya wachoni jakom mar duolno migosi Wafula chebukati ne nikod paro mar riembo eapisi jataa tije maduong eduolno migosi Ezra Chiloba ka ongeyo. Mae gi wachoni migosi Chebukati ne otimo kokaloe chenro mar ne keto etim […]\nJopuonjre 31337 dhi donjo e skunde sekondar madito ma pachoka…\nNdalo 15 tok kane osegol dwoko mag penj kcpe e pachoka en ni chenro mar yiero nyithindogo ma dhi e form one ne ochaki ayanga nyoro kama jopuonjre 31,337 ne oyangi ni dhi donjo e form 1kata kals 9 higa manyien. Magi ne oyangore e kinde mane ochak chenro no ka jatend migap somo Amb.Amina […]\nWeche ler ne ochaki madhi kawo ndalo 5 e aluora ma Kisumu..\nChenro mar bero aluora-Kisumu Tend migao mar weche aluora Kisumu e bwo telo mar Salmon Orimba ne ochako chenro mar bero aluora kod keto ler e aluora mar kuonde dak mopogore ei boma ni maKisumu koting’o Nyalenda,Obunga,Mamboleo,Obunga,Manyatta,Nyamasaria mabende ne oting’o weche pidho yien mane okelo kanyakla jokanyo e kanisa mar Sabato-SDA e aluora ma Kisumu […]\nLweny e kind jokanyo mag iebc pod medo nenore..\nChal kagima lweny e kind jokanyo mag iebc pod ok bi rumo gisani sama mane gin commmissioners machon mane ochopo e nyim kamati od bura weche omenda od bura ne joketo gi mar lero kaka duolno ne otimo chenro mag chiwo orak ne kembe mane okonyo gi e wach tayo chenro mag iebc e yiero […]


Bible in one year - Luo Bible 2015 - April 18\n1. Chieng’ Sabato moro, Yesu nodhi chiemo e od jaduong’ jo-Farisai moro, kendo ji ne ng’iye ahinya.\n2. To e odno ne nitie ng’ato e nyim Yesu ma mbunda ohingo.\n3. Yesu nopenjo jopuonj Chik kod jo-Farisai ni, “Chikwa oyie mondo ochang ji chieng’ Sabato, koso ok oyie?”\n4. To ne ok gidwoke gimoro. Eka nokawo ng’atno mi ochango, kendo oweyo odhi.\n5. Bang’ mano nowachonigi niya, “Ere ng’ato kuomu ma ka kanje kata rwadhe opodho e bugo chieng’ Sabato, to ok dogole mana gikanyono?”\n6. To dwoko penjono notamogi.\n7. Yesu noneno ka welo yiero kombe moyiedhi, omiyo nowachonigi niya,\n8. “Ka oluongi e nyasi moro mar kisera, to kik ibed e kom moyiedhi, nikech dipo ka ng’at moluongi oluongo koda ng’at moloyi gi duong’ bende.\n9. Eka kamoro dipo ka ng’at mane oluongouno obiro, mowachoni ni, ‘Weni jali komino.’ Kamano wiyi dikuodi, kidhi bet e kom man chien moloyo.\n10. Kuom mano, ka oluongi kamoro, to dhi ibed mana e kom man chien moloyo, mondo ka ng’ama oluongino obiro, to owachni ni, ‘Osiepna, sudi ibi nyime ku.’ Kamano iniyud duong’ e nyim welo mamoko duto,\n11. nikech ng’at mating’ore malo nodwok piny, to ng’at madwokore piny noting’ malo.”\n12. Eka Yesu nowacho bende ni ng’at mane oluongeno ni, “Ka iluongo ji e chiemb odiechieng’, kata chiemb otieno, to kik iluong mana osiepeni kata oweteni kata wedeni kata jogweng’u momew, nimar dipo ka gin bende chieng’ moro giluongi, mi gichuli kar luong mane iluongogigono.\n13. To kiloso nyasi, to luong mana joma odhier gi rang’onde gi pudhe kod muofni,\n14. eka inibed ng’ama oguedhi, nikech gin gionge gima digichulgo. To Nyasaye nochuli chieng’ ma joma kare ochiere.”\n15. Ng’at achiel kuom joma ne chiemo kod Yesu nowinjo wechego, mowacho ni Yesu niya, “Mano kaka joma nobet ka chiemo e nyasi manie Piny Ruoth Nyasaye gin johawi!”\n16. To Yesu nowachone ni, “Ng’at moro noloso nyasi maduong’, mi oluongo ji mathoth.\n17. Kane chiemo oseikore, ne ooro jotichne mondo odhi owach ni joma oluongi niya, ‘Biuru nikech gik moko duto oseikore.’\n18. To giduto kar rombgi ne gichako wacho weche ma ginyisogo wuon nyasi gimomiyo ok ginyal biro. Ng’at mokwongo nowacho ni jatich mane oor ni, ‘Aseng’iewo puodho moro, omiyo nyaka adhi anene. Kuom mano wach ni ruodhi mondo ong’wonna.’\n19. Ng’at machielo to nowacho ni, ‘Aseng’iewo ruedhi apar mag pur, omiyo nyaka adhi atemgi. Kuom mano, wach ni ruodhi mondo ong’wonna.’\n20. Ng’at moro to nowacho ni, ‘An gi miaha, omiyo ok anyal biro.’\n21. Eka jatich nobiro monyiso ruodhe wechego. Mirima nomako wuon nyasi, mi owacho ni jatichne niya, ‘Wuogi piyo, idhi e yore gi chirni, mondo ikel joma odhier gi rang’onde gi muofni kod pudhe miyudo.’\n22. To kane jatich oduogo, nowacho ni ruodhe niya, ‘Jaduong’, wasetimo kaka nende iwacho, to thuolo pod nitie mar luongo jomoko.’\n23. Eka ruodhe nochako owachone ni, ‘Dhiyo e wang’yore kod gweng’ duto, iwach ni ji kijiwogi ni nyaka gibi mondo oda opong’ thich!\n24. Awachonu adier ni onge kata ng’at achiel kuom ji mane oluongi ma nobil chiemba.’ ”


Biblica® Ochiw Thuolo Motingʼo Loko Manyien™ 1 Ruodhi 8\n☰ 1 Ruodhi 8 ◀ ▶\nSandug Muma okel e hekalu\n1 Bangʼe Ruoth Solomon noluongo jodong jo-Israel mondo odhi ire Jerusalem gi jodong dhoudi duto gi jotend anywola mag Israel mondo gikel Sandug Muma mar singruok mar Jehova Nyasaye koa Dala Maduongʼ mar Daudi miluongo ni Sayun. 2 Jo-Israel duto nochokore kanyakla ir Ruoth Solomon e kinde mag nyasi e dwe mar Ethanim, ma en dwe mar abiriyo.\n3 Kane jodong Israel duto osechopo, jodolo nokawo Sandug Muma, 4 kendo negikelo Sandug Muma mar Jehova Nyasaye gi Hemb Romo kod gik moko duto maler mane ni e iye. Jodolo kod jo-Lawi notingʼogi, 5 kendo Ruoth Solomon kod oganda jo-Israel duto mane ochokore molwore nochopo e nyim Sandug Muma; kendo negichiwo rombe kod dhok mangʼeny mane kwan-gi ok nyal ndiki kata kwan kaka misango.\n6 Eka jodolo nokelo Sandug Muma mar singruok mar Jehova Nyasaye kama ne olosne ei kama ler mar lemo mar hekalu ma en Kama Ler Moloyo mi gikete e bwomb kerubi. 7 Kerubigo noyaro bwombegi ewi kama noketie Sandug Muma kendo ne giumo Sandug Muma gi ludhe mitingʼego. 8 Ludhegi ne boyo ahinya ma gikogi ne inyalo ne koa e nyim Kama Ler e nyim kama ler mar lemo, to ne ok ginen gi oko mar Kama Ler kendo pod gin kanyo nyaka chil kawuono. 9 Ne onge gimoro ei Sandug Muma makmana kite ariyo mopa mane Musa oketo e iye kane en Horeb kama Jehova Nyasaye ne otimoe singruok kod jo-Israel kane gisewuok Misri.\n10 Kane jodolo osewuok ei Kama Ler, bor polo noimo hekalu mar Jehova Nyasaye, 11 kendo jodolo ne ok nyal tiyo tijegi nikech bor polo nimar duongʼ mar Jehova Nyasaye nopongʼo hekalu.\n12 Eka Solomon nowacho niya, “Jehova Nyasaye osewacho ni enodag ei bor polo motimo mudho; 13 adier asegeroni hekalu marahuma kama inidagie nyaka chiengʼ.”\n14 Kane oganda jo-Israel duto ochungʼ kanyo, ruoth nolokore mogwedhogi. 15 Eka nowacho niya,\n“Pak obed ne Jehova Nyasaye, ma Nyasach Israel, mosetimo gi lwete gima ne osingo gi dhoge owuon ni Daudi wuonwa. 16 Nimar nowacho ni, ‘Chakre ndalo mane agolo joga koa Misri, pok ayiero dala maduongʼ e dhoot moro amora mar Israel mondo oger hekalu kanyo ni Nyinga, to aseyiero Daudi mondo otel ni joga Israel.’\n17 “Daudi wuora noketo e chunye mondo oger hekalu moluongo nying Jehova Nyasaye, ma Nyasach Israel. 18 To Jehova Nyasaye nowacho ni Daudi wuora ni, ‘Nitimo maber mondo ibed gi wach gero hekalu ni nyinga e chunyi. 19 Kata kamano, in ok niger hekalu, to wuodi, ma en ringri gi rembi iwuon, en ema noger hekalu ni Nyinga.’\n20 “Jehova Nyasaye oserito singruok mane otimo: Asekawo loch wuora Daudi kendo asebet e kom loch mar Israel, mana kaka Jehova Nyasaye nosingo, kendo asegero hekalu ni Nying Jehova Nyasaye, ma Nyasach Israel. 21 Aseloso kar Sandug Muma, moketie singruok mane Jehova Nyasaye otimo kod kwerewa kane ogologi Misri.”\nLemo mar Solomon mar gwedho hekalu\n22 Eka Solomon nochungʼ e nyim kendo mar misango mar Jehova Nyasaye e nyim oganda duto mar jo-Israel, kendo norieyo bedene kochomo polo 23 kowacho kama:\n“Yaye Jehova Nyasaye, ma Nyasach Israel, onge Nyasaye moro amora machal kodi e polo malo kata e piny mwalo, in e Nyasaye marito singruok mar herane ni jotichne maluwo yoreni gi chunygi duto. 24 Iserito singruokni mane itimo gi jatichni Daudi wuora ne isingori gi dhogi kendo isechopo singruokno gi lweti mana kaka en kawuononi.\n25 “Koro Jehova Nyasaye, ma Nyasach Israel rit singruok mane itimo gi jatichni Daudi wuora kiwachone niya, ‘Ok inibed maonge gi ngʼato mobedo e kom loch e nyima e piny Israel, to mana ka yawuoti otimo tim makare e nyima mana kaka isetimo.’ 26 To koro, yaye Nyasach Israel, yie wach mane isingo ni jatichni Daudi wuora otimre mana kaka ne isingo.\n27 “To bende Nyasaye nyalo dak e piny? Kata polo malo kata polo mabor moloyo ok nyal romi. To koro hekalu mageroni, to diromi nade! 28 Kata kamano chik iti ni lamo jatichni gi kwayone mar ngʼwono, yaye Jehova Nyasaye Nyasacha. Winji ywak gi lemo ma jatichni lamo e nyimi kawuono. 29 Mad wangʼi rang hekaluni otieno kod odiechiengʼ, kama niwacho niya, ‘Nyinga nobed kanyo,’ mondo iwinji lemo ma jatichni lamo kochomo odni. 30 Winji lamo mar jatichni kaachiel gi jogi Israel ka gilamo ka gichomo odni. Winji gi e polo kar dakni, kendo kiwinjo, to iwenwa richowa.\n31 “Ka ngʼato oketho ni wadgi kendo dwarore ni mondo okwongʼre kendo obiro mokwongʼore e nyim kendo mar misango manie hekaluni, 32 to iwinji gi e polo kendo itim kaka owinjore. Ngʼad bura e kind jotichni, kikumo joketho kendo iket richogi e wigi bende joma onge ketho iket kare kaluwore gi timgi makare.\n33 “Ka jogi Israel olo e lweny gi jowasikgi nikech gisekethoni, to bangʼe gilokore mi gipako nyingi, ka gilamo kendo gikwayo e hekaluni, 34 to iwinjgi gi e polo kendo iwe richo jogi Israel kendo iduog-gi e piny mane imiyo kweregi.\n35 “Ka polo olor kendo koth onge nikech jogi osekethoni to ka gilemo kaeni ka gipako nyingi kendo ka gilokore giweyo richogi nikech isekelonegi chandruok, 36 to yie mondo iwinjgi gie polo kendo iwene jotichni ma jo-Israel richogi. Puonjgi yo makare mar dak kendo iornegi koth e piny mane imiyo jogi kaka girkeni margi.\n37 “Ka kech kata dera omako piny, kata ka abach omako cham ewi dongo kata ka bonyo kata kungu kata ka jowasigu olworo miechgi madongo kata ka midekre kata tuo omakogi, 38 to ka ngʼato kuom jogi ma jo-Israel olemo kata okwayi, ka gingʼeyo gima chando chunygi kendo ka girieyo bedegi kochomo hekaluni, 39 to yie iwinji gie polo, kama idakie. Wenegi richogi kendo tim ne ngʼato ka ngʼato gima owinjore gi gik motimo nikech ingʼeyo chunygi (nikech in kendi ema ingʼeyo chuny dhano), 40 mondo omi gilwori ndalogi duto ma gin-go e piny mane imiyo kwerewa.\n41 “To kuom jadak ma ok achiel kuom jogi Israel moa e piny mabor nikech nyingi, 42 nimar ji biro winjo humb nyingi maduongʼ gi mar lweti maratego kod badi marabora moriere, ka gibiro ma gilemo ka gichomo hekaluni 43 to yie mondo iwinji gie polo kama idakie kendo tim gimoro amora ma jadakno okwayi, mondo ogendini duto mag piny ongʼe nyingi kendo oluori mana kaka jogi Israel, kendo mondo gingʼe ni ot ma asegeroni luongo nyingi.\n44 “Ka jogi odhi kedo gi jowasikgi, kamoro amora ma ibiro orogie, ka gilamo Jehova Nyasaye ka gichomo dalani miseyiero kendo hekalu masegero maluongo nyingi; 45 to yie iwinji gie polo lamogi kod kwayogi kendo konygi.\n46 “To ka giketho e nyimi, nimar onge ngʼato kata achiel ma ok jaketho mi ikecho kodgi, kendo ichiwogi e lwet wasikgi mondo otergi e twech e piny wasikgigo, kuma bor kata machiegni; 47 to eka bangʼe giloko pachgi e piny motwegieno mi chunygi olokore giweyo richo, kendo gikwayi ka gin e piny wasikgi niya, ‘Wasetimo richo kendo waseketho bende wasetimo tim mamono.’ 48 Kendo ka gidwogo iri gi chunygi duto kod ngimagi duto, e piny wasikgi mane otweyogieno, kendo gilami ka gichomo pinygi mane imiyo kweregi, kod dala mane iyiero, gi hekalu ma asegero ni nyingi; 49 to yie mondo iwinj lemogi gi kwayogi gie polo kama idakie kendo ikonygi. 50 Yie iwe ni jogi mosetimo richo e nyimi, wenegi kethogi duto magisetimo e nyimi kendo mi joma ne omakogi okechgi. 51 Nimar gin jogi kendo mwanduni mane igolo e piny Misri, kigologi kama mae kakni ka kama ithedhe nyinyo.\n52 “Yie wangʼi one kwayo jatichni kod kwayo mag jogi Israel, bende yie iwinjgi kinde moro amora ma giywaknie. 53 Nimar niyierogi e kind ogendini duto mag piny mondo gibed girkeni, mana kaka ninyiso jatichni Musa kane igolo kwerewa e piny Misri; yaye Jehova Nyasaye Manyalo Gik Moko Duto.”\n54 Kane Solomon osetieko lamogi duto kod kwayogi ni Jehova Nyasaye, nochungʼ oa e nyim kendo mar misango mar Jehova Nyasaye, kama nogoyoe chonge kotingʼo bade kochomo polo. 55 Nochungʼ mogwedho chokruok duto mar Israel gi dwol maduongʼ kowacho niya,\n56 “Pak obed ni Jehova Nyasaye mosemiyo joge Israel kwe mana kaka nosingo. Onge kata mana wach achiel ma ok osechopo kuom gik moko duto mabeyo mane ochiwo kuom jatichne Musa. 57 Mad Jehova Nyasaye ma Nyasachwa obed kodwa mana kaka nobedo gi kwerewa, mad kik owewa kata jwangʼowa. 58 Mad olok chunywa ire, mondo wawuoth e yorene duto kendo wamak chikene gi puonjne kod buchene mane omiyo kwerewa. 59 Kendo mad wechenagi maselamo e nyim Jehova Nyasaye, obed machiegni gi Jehova Nyasaye ma Nyasachwa odiechiengʼ gotieno, mondo okony jatichne kendo okony joge Israel kaluwore gi dwaro mar odiechiengʼ kodiechiengʼ; 60 mondo ji duto manie piny ongʼe ni Jehova Nyasaye e Nyasaye kendo ni onge moro. 61 To chunyu nyaka chiwre chuth ni Jehova Nyasaye ma Nyasachwa kudak moluwore gi yorene kendo kurito chikene kaka e kindeni.”\nSolomon ogwedho hekalu\n62 Eka ruoth kod jo-Israel duto mane ni kode nochiwo misengini e nyim Jehova Nyasaye. 63 Solomon nochiwo misango mag lalruok ni Jehova Nyasaye: kwan-gi ne romo dhok alufu piero ariyo gi ariyo kod rombe gi diek maromo alufu mia achiel gi piero ariyo. Kamano ruoth kod jo-Israel duto nowalo hekalu ni Jehova Nyasaye.\n64 Chiengʼono ruoth nopwodho dier laru mane nitie e nyim hekalu mar Jehova Nyasaye kendo kanyo nochiwoe misengini miwangʼo pep gi cham michiwo kod bor misango mar lalruok, nikech kendo mar misango mar mula mantie e nyim Jehova Nyasaye ne tin ahinya mane ok nyal tingʼo misangogo duto, kaka misango miwangʼo pep gi mag cham kod mag sawo.\n65 Kamano Solomon notimo sawo e kindeno kaachiel gi jo-Israel duto mane ni kode chokruok maduongʼ miwuoro kotingʼo joma oa Lebo Hamath nyaka Wadi man Misri. Negitimo nyasino e nyim Jehova Nyasaye ma Nyasachwa kuom ndalo abiriyo kendo gichak gimedo ndalo abiriyo mamoko duto ne gin ndalo apar gangʼwen. 66 Kinyne nomiyo ji thuolo mar ke. Negigwedho ruoth mi gidhi e miechgi, ka gimor kendo giil e chunygi nikech gik moko duto mabeyo mane Jehova Nyasaye osetimo ni jatichne Daudi kod joge Israel.


Ang’o Momiyo Onego Ilem? Be Nyasaye Dwoko Lemo Duto?\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitumbuka Cibemba Croatian Czech Dangme Danish Dholuo Dutch Efik Estonian Ewe Faransa Finnish Ga Georgian German Greek Greenlandik Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kimbundu Kinyarwanda Kirghiz Kirundi Kisonge Kisungu Kongo Korean Krio Lingala Lithuanian Luganda Macedonia Malagasy Malay Maltese Maya Mizo Moore Myanmar Nepali Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curacao) Polish Portuguese Punjabi Quechua (Ayacucho) Quechua (Bolivia) Rarontongan Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tshiluba Tsonga Turkish Tuvaluan Twi Ukrainian Umbundu Uzbek Vietnamese Wayuunaiki Xhosa Yoruba Zande Zulu\nJomoko nyalo penjore niya: ‘Ka en adier ni Nyasaye ong’eyo gik moko duto kuoma, moriwo weche ma aparo kod gik ma achando, ere tiende mondo alem?’ En adier ni ng’ato nyalo penjore kamano. Donge kata Yesu nowacho ni Nyasaye “ong’eyo gigo muchando ka pok ukwaye”? (Mathayo 6:8) Daudi Ruodh Israel, nong’eyo wachno kendo mano nomiyo owacho niya: “Kata kapok awuoyo, to ing’eyo gima adwaro wacho.” (Zaburi 139:4, The Bible in Luo, 1976) To kare ang’o momiyo pod onego walem? Mondo wayud dwoko mar penjono, we wane ane gima Muma wacho e wi lamo mag jotich Nyasaye. *\n“Suduru ir Nyasaye, to nosud iru.”—Jakobo 4:8\nLEMO MIYO WASUDO MACHIEGNI GI NYASAYE\nKata obedo ni Muma wacho ni Jehova * Nyasaye ong’eyo gik moko duto, Muma pod nyisowa ni Nyasaye ok odich mana gi ng’eyo gik moko kuom jotichne. (Zaburi 139:6; Jo Rumi 11:33) Kata obedo ni weche ma Jehova nyalo kano e pache onge giko, mano ok nyis ni otiyo kaka kompyuta ma kano akana weche turi e wi ji ma ok odewo jogo. Adiera en ni Nyasaye dwaro ng’eyo ahinya weche mwaparo e chunywa ma iye nikech odwaro ni wasud machiegni kode. (Zaburi 139:23, 24; Jakobo 4:8) Mano e gimomiyo Yesu nojiwowa kaka jolupne mondo walem kata obedo ni Nyasaye ong’eyo gik mochuno e ngimawa mwanyalo kwaye. (Mathayo 6:6-8) Kaka wamedo nyiso Jachwechwa gigo manie chunywa, e kaka wamedo sudo machiegni kode.\nSeche moko wanyalo yudo ka teknwa wacho adimba gima wadwaro sama walemo. E seche ma kamago, Nyasaye nyalo tiyo gi riekone mondo one gima nie chunywa kendo omiwa gigo ma dwarore kata obedo ni ok wakwaye achiel kachiel. (Jo Rumi 8:26, 27; Jo Efeso 3:20) Ka wafwenyo ni Nyasaye odwoko lamowa e yo moro kata obedo ni otimo kamano e yo ma ok nere ayanga, mano miyo wasudo machiegni kode.\nBE NYASAYE DWOKO LEMO DUTO?\nMuma nyisowa ni Nyasaye dwoko lamo mag jotichne. Kata kamano, Muma be nyisowa gimomiyo Nyasaye ok winj lamo moko. Kuom ranyisi, kinde moko ma timbe gero nopong’o piny Israel, Nyasaye nochiko janabine Isaya mondo onyis ogandano niya: “Kulamo pile ok anawinj: lueteu omienore gi remo pile.” (Isaiah 1:15) Nenore maler ni Nyasaye ok winj lamo mag joma ochayo chikene kata ma lemo gi chuny ma ok owinjore.—Ngeche 28:9; Jakobo 4:3.\nTo komachielo, Muma wacho niya e wi Nyasaye: “Kwakwayo gimoro kaka dwaro mare obet, to owinjowa.” (1 Johana 5:14) To be mano koro nyiso ni Nyasaye biro miyo jotichne gimoro amora ma gikwaye? Ok en kamano. Ne ane ranyisi mar jaote Paulo ma nosayo Nyasaye nyadidek mondo ogolne ‘gi ma chwowo ringrene.’ (2 Jo Korintho 12:7, 8) Nyalo bedo ni gima ne chwowo jaote Paulo ne en tuwo mar wang’ ma nosebedo ka chande kuom kinde malach. Onge kiawa ni mano nonyoso chunye ahinya. Ne en gi mich mar chango ji kendo kinde moro ne ochiero kata ng’at motho. Kata kamano, en to ne nyaka onan gi tuwoneno. (Tich Joote 19:11, 12; 20:9, 10) Kata obedo ni ne ok odwok kwayone e yo ma nodwaro, Paulo norwako dwoko ma Nyasaye nomiye.—2 Jo Korintho 12:9, 10.\n“Ma eri e chir ma wan go kuome, ni kwakwayo gimoro kaka dwaro mare obet, to owinjowa.”—1 Johana 5:14\nEn adier ni jomoko miwuoyo kuomgi e Muma ne odwok kwayogi e yor hono. (2 Ruodhi 20:1-7) Kata kamano, dwoko ma kamago ne ok thor bedoe kata mana e kinde machon-go. Jotich Nyasaye moko machon ne chunygi ool ka ne nenore ni Nyasaye ok dwok kwayogi. Kuom ranyisi, Ruoth Daudi nopenjo Nyasaye niya: “A Jehova, wiyi nowil koda nyaka karang’o? Nyaka chieng’?” (Zaburi 13:1) Kata kamano, ka Daudi nofwenyo kaka Jehova noserese kinde mang’eny, mano nomiyo omedo geno Nyasaye moloyo. E kwayo achielno, Daudi nomedo wacho kama: “To asegeno kuom kechni.” (Zaburi 13:5) Mana kaka Daudi, jotich Nyasaye ma sani kinde moko nyaka tim kinda e lemo nyaka chop kama Nyasaye dwokoe kwayogi.—Jo Rumi 12:12.\nYORE MA NYASAYE DWOKOGO LAMO\nNyasaye miyowa gigo mwachando gadier.\nKinde moko jonyuol mohero nyithindgi ok migi gik moko duto ma gikwayogi e seche ma gidwarogieno. E yo machalo kamano, samoro Nyasaye ok nyal dwoko kwayowa e yo mwaparo kata e seche mwadwaro. Kata kamano, wanyalo bedo gadier chuth ni kaka wuoro ma jahera, Jachwechwa biro miyowa gik mwachando gadier e kinde mowinjore kendo e yo mowinjore.—Luka 11:11-13.\nNyasaye nyalo dwoko kwayo marwa kotiyo gi Muma\nNyasaye nyalo dwoko lemowa e yore ma ok nere ayanga.\nTo nade ka walemo mondo Nyasaye ogolnwa chandruok moro ma osebedo ka chandowa? Be onego wapar ni nikech Jehova ok odwoko lamowa e yor hono mano nyiso ni ok odwoko kwayowano? Mopogore gi mano, nyalo bedo maber ka watemo nono kabe Nyasaye osesirowa e chandruogwano e yore moko ma ok nere ayanga. Kuom ranyisi, nyalo bedo ni osiepwa moro ne okonyowa mana e seche mowinjore. (Ngeche 17:17) Donge nyalo bedo ni Nyasaye e ma nochwale mondo otim kamano? E wi mano, Nyasaye nyalo dwoko kwayowa kotiyo gi Muma. Wanyalo yudo wach moro e Muma ma nyalo konyowa nyagore gi pek moro mwakaloe.—2 Timotheo 3:16, 17.\nNyasaye nyalo tiyo gi osiepe mondo okonywa e kinde mowinjore\nKinde mang’eny, Nyasaye ok gol ne jotichne chandruoge ma gikaloe to omiyogi teko mar nano e bwo chal ma gintiereno. (2 Jo Korintho 4:7) Kuom ranyisi, ka ne Yesu okwayo Wuon mare mondo ogolne chandruok moro ma noparo ni ne nyalo ketho nying Nyasaye, Jehova nooro malaika mondo ojiw Yesu, kar golo chal matekno. (Luka 22:42, 43) E yo machalo kamano, Nyasaye nyalo jiwowa kokalo kuom osiepwa moro e seche ma dwarore moloyo. (Ngeche 12:25) Nikech Nyasaye nyalo dwoko kwayowa e yo ma kama ma ok nenre ayanga, dwarore ni wabed joma temo fwenyo yore ma dibed ni Nyasaye odwokogo lamo magwa.\nKwayo moko ibiro mana dwok kinde ma Nyasaye oketo.\n“Beduru mamuol e bwo lwet Nyasaye mantie teko, mondo oting’u malo e ndalo mowinjore.”—1 Petro 5:6\nMuma wacho ni Nyasaye Manyalo Duto dwoko kwayo mag ji e kinde kata e “ndalo mowinjore.” (1 Petro 5:6) Omiyo kapo ni Nyasaye ok odwoko kwayowa e kinde ma ne waparoe, ok onego wapar ni ok odich kodwa. Kar mano, nikech riekone lach ahinya, Jachwechwa ma jahera ong’eyo maber gima biro konyowa moloyo.\nKuom ranyisi: Par ane ni wuodi matin okwayi ndiga. Be ibiro dhi nyiewone ndiga sano sano? Kapo ni ineno ni ok odit moromo kendo bedo gi ndiga nyalo miyo ohinyre, inyalo weyo mondo ibi inyiewne kinde mabiro. Kata kamano, ibiro nyiewone ndigano bang’e kineno ni oromo kendo bedo gi ndiga ok bi hinye. E yo machalo kamano, Nyasaye biro ‘miyowa gik ma chunywa dwaro’ e kinde mowinjore ka wadhi nyime kwaye.—Zaburi 37:4.\nBED GADIERA NI JEHOVA WINJI\nMuma jiwo Jokristo mondo obed gadier ni lemo konyo. Jomoko nyalo neno ni mano ok yot. En adier ni kapo ni nitie chandruok moro mosiko mwanyagorego kata osebed kitimonwa marach kuom kinde malach, ok yot rito dwoko mar Nyasaye. Kata kamano, ber ka waparo gima Yesu ne opuonjo e wi timo kinda e lamo.\nYesu notiyo gi ranyisi mar chi liel moro modhier ma ne siko dhi ir jang’ad-bura moro marach kokwaye mondo otimne gima owinjore. (Luka 18: 1-3) Kata obedo ni mokwongo jang’ad-burano ne otamore, gikone ne odwogo owacho niya: “Nang’adne bura makare, mondo kik ojonya gi biro ira pile.” (Luka 18:4, 5) Kaluwore gi dhok ma nondikgo Muma, wach molok ni ‘jony’ en “goyo wang’ ng’ato” ma tiende en “ketho nying ng’ato.” * Omiyo, jang’ad-burano notimo ne chi lielno gima owinjore mondo chi lielno kik keth nyinge. Ka jang’ad bura marach nyalo konyo chi liel modhier nikech oluor ni inyalo keth nyinge, donge mano nyiso maler ni Nyasachwa ma jahera biro miyo otim ne jo “ma ywakne otieno godiechieng’” gima kare? Mana kaka Yesu nowacho, Nyasaye “nong’adnigi bura makare piyo.”—Luka 18:6-8.\n“Kwauru, eka nomiu.”—Luka 11:9\nKata obedo ni kinde moko wanyalo ol gi dhi nyime kwayo gimoro, chunywa ok onego otho. Ka wadhi nyime nano e lamo wanyiso gadier ni wadwaro gueth mag Jehova e ngimawa. Timo kamano bende puonjowa fwenyo sama Jehova odwoko lamo magwa, kendo mano miyo wasudo machiegni kode. Ee, wanyalo bedo gadiera ni Jehova biro dwoko kwayowa mowinjore ka wadhi nyime lemo ka wan gi yie.—Luka 11:9.\n^ par. 3 Ka wadwaro ni Nyasaye owinj lemowa, nyaka watim duto mwanyalo mondo wadag kaluwore gi chikene. Ka watimo kamano, wabiro neno e ngimawa kaka lemo en gima konyo ahinya mana kaka ibiro ler e sulani. Mondo iyud weche momedore, ne sula mar 17 mar buk miluongo ni Ang’o ma Muma Puonjo Kuom Adier? mogo gi Joneno mag Jehova.\n^ par. 22 E kinde machon, Nyasaye ne dwaro ni jong’ad-bura mag Jo-Israel otim ne mond liete gi nyithind kiye e yor ng’wono.—Rapar mar Chik 1:16, 17; 24:17; Zaburi 68:5.


Johana 6 | Bible e Intanet | New World Translation\nInjili mar Johana 6:1-71\nYesu pidho ji 5,000 (1-15)\nYesu wuotho e wi pi (16-21)\nJi mang’eny chwanyore nikech weche Yesu (60-71)\n6 Bang’ mano, Yesu nowuok modhi loka Nam Galili, ma bende iluongo ni Tiberia.+ 2 To oganda moro mang’ongo ne luwe,+ nimar ne gineno honni ma notimo kochango jo matuo.+ 3 Omiyo, Yesu noidho malo e got moro, kendo nobet piny kanyo gi jopuonjrene. 4 Koro Pasaka,+ ma en sawo mar Jo-Yahudi, ne chiegni. 5 Ka Yesu noting’o wang’e moneno oganda mang’ongo ka biro ire, nopenjo Filipo niya: “Ere ka ma wabiro ng’iewoe makate ne jogi mondo gicham?”+ 6 To nowacho kamano mondo otemego, nimar owuon nong’eyo gima nochiegni timo. 7 Filipo nodwoke kama: “Makate mag dinari* 200 ok nyal romogi kata matin.” 8 Achiel kuom jopuonjrene, ma en Andrea owadgi Simon Petro, nowachone niya: 9 “Eri nitie wuoyi moro matin kae ma nigi makate abich mag shairi kod rech ariyo matindo. Kata kamano, be magi dirom ji mang’eny kama?”+ 10 Yesu nowacho niya: “Nyisuru ji mondo obed piny.” Nikech ne nitie lum mang’eny kanyo, ji ne obetie, chiegni chwo ma dirom 5,000.+ 11 Yesu nokawo makatego kendo bang’ goyo erokamano, nopogo ne jo ma nobet kanyo. Notimo kamano bende gi rech matindogo, kendo ne gichiemo mi giyieng’. 12 To ka ne giseyieng’, nowacho ne jopuonjrene niya: “Chokuru ng’injo modong’ mondo kik gimoro amora kethre.” 13 Omiyo, ne gichokogi mi gipong’o okepni 12 gi ng’injo mag makate abich mag shairi ma ne ji oweyo. 14 Ka ji noneno honni ma nosetimo, ne giwacho niya: “Adier, jali e Janabi ma nonego obi e piny.”+ 15 Ka Yesu nong’eyo ni ne gichiegni biro make mondo gikete ruoth, noa kanyo+ mi odok e got kar kende.+ 16 Ka nochopo odhiambo, jopuonjrene ne olor nyaka e nam,+ 17 kendo bang’ idho yie, ne ging’ado loka nam mondo gidhi Kapernaum. Koro piny noseyuso, to Yesu ne pok obiro irgi.+ 18 Bende, nam nochako bedo gi apaka nimar yamo mager ne kudho.+ 19 Kata kamano, ka ne gisekwang’o yie kilomita ma dirom abich kata auchiel kama, ne gineno Yesu ka wuotho e wi pi ka obiro machiegni gi yie, mi ne gibedo maluor. 20 To nowachonegi niya: “En an; kik uluor!”+ 21 Eka koro ne giyie rwake e yie, kendo gikanyono yie nochopo ka ma ne gidhiye.+ 22 Kinyne, oganda ma nodong’ loka nam noneno ni onge yie kanyo mak mana moro matin, kendo ni Yesu ok noidho yie gi jopuonjrene, to jopuonjrene nodhi kendgi. 23 Kata kamano, yiedhi moa Tiberia nochopo machiegni gi ka ma ne gichamoe makate bang’ ka Ruoth nosegoyo erokamano. 24 Omiyo, ka oganda noneno ni Yesu kata jopuonjrene ne onge kanyo, ne giidho yiedhigi mi gidhi Kapernaum mondo gimany Yesu. 25 Ka ne giyude loka nam, ne gipenje niya: “Rabi,+ ne ichopo kae sa adi?” 26 Yesu nodwokogi kama: “Adier, adier, awachonu ni, umanya ok nikech nuneno honni ma atimo, to nikech ne uchamo makate mi uyieng’.+ 27 Tiuru, ok ne chiemo ma tow, to ne chiemo ma siko nyaka chieng’,+ ma Wuod dhano biro miyou; nimar kuom jalo, Nyasaye Wuoro owuon oseketoe alama ma nyiso ni oyie kode.”+ 28 Omiyo, ne gipenje niya: “Ang’o ma nyaka watim mondo wati ne Nyasaye?” 29 Yesu nodwokogi kama: “Tich ma Nyasaye dwaro ni utim e ma, ni unyis yie kuom Jal ma nooro.”+ 30 Mi ne gipenje niya: “Kare en ang’o ma itimo kaka ranyisi,+ eka mondo wane kendo wayie kuomi? En tich mane ma itimo? 31 Kwerewa nochamo manna e thim+ kaka ondik niya: ‘Ne omiyogi makate moa e polo mondo gicham.’”+ 32 Eka Yesu nodwokogi niya: “Adier, adier, awachonu ni, Musa ne ok omiyou makate moa e polo, to Wuora miyou makate madier moa e polo. 33 Nimar makate mar Nyasaye e mano ma lor koa e polo kendo ochiwo ngima ne piny.” 34 Omiyo, ne giwachone kama: “Ruoth, miwa makateno kinde duto.” 35 Yesu nowachonegi niya: “An e makate mar ngima. Ng’at ma biro ira ok nobed gi kech ngang’, kendo ng’at ma nyiso yie kuoma riyo ok nomake ngang’.+ 36 To kaka asewachonu, un usenena to e ma pod ok uyie.+ 37 Jogo duto ma Wuora miya, nobi ira, to ok abi riembo ngang’ ng’at mobiro ira;+ 38 nimar asewuok e polo+ mondo abi atim, ok dwacha awuon, to dwach ng’at ma noora.+ 39 Dwach ng’at ma noora en ni kik alal ng’ato kuom jogo duto mosemiya, to achiergi+ e chieng’ giko. 40 Nikech dwach Wuora en ni ng’ato ka ng’ato mong’eyo Wuod Nyasaye kendo ma nyiso yie kuome, onego obed gi ngima ma nyaka chieng’,+ kendo abiro chiere+ chieng’ giko.” 41 Eka Jo-Yahudi nong’ur gi Yesu nimar nowacho ni: “An e makate ma ne olor koa e polo.”+ 42 Ne gipenjore kama: “Donge ma en Yesu wuod Josef, ma wuon mare kod min mare wang’eyo?+ Obet nade ni sani owacho ni, ‘Awuok e polo’?” 43 Yesu nodwokogi kama: “Weuru ng’ur e kindu. 44 Onge ng’at ma nyalo biro ira mak mana ka Wuora ma noora e ma oywaye,+ kendo abiro chiere chieng’ giko.+ 45 Ondik e weche Jonabi niya: ‘Jehova* biro puonjogi giduto.’+ Ng’ato ang’ata mosewinjo Wuora kendo mosepuonjore, biro ira. 46 Onge dhano moseneno Wuoro,+ mak mana jalo moa kuom Nyasaye. Jalo e ma oseneno Wuoro.+ 47 Adier, adier, awachonu ni, ng’at ma yie kuoma nigi ngima ma nyaka chieng’.+ 48 “An e makate mar ngima.+ 49 Kwereu nochamo manna e thim to e ma pod ne githo.+ 50 Ma e makate ma lor koa e polo mondo ng’at ma chame kik tho. 51 An e makate ma ne olor koa e polo. Ka ng’ato ochamo makateno, obiro dak nyaka chieng’; to kuom adier makate ma abiro chiwo mondo piny obed gi ngima, en ringra.”+ 52 Jo-Yahudi ne oyware e kindgi ka gipenjore niya: “Ere kaka ng’atni nyalo miyowa ringrene mondo wacham?” 53 Omiyo, Yesu nodwokogi kama: “Adier, adier, awachonu ni, ka ok uchamo ringre Wuod dhano kendo ka ok umadho rembe, uonge ngima kuomu uwegi.+ 54 Ng’at ma chamo ringra kendo madho remba nigi ngima ma nyaka chieng’, kendo abiro chiere+ chieng’ giko; 55 nikech ringra en chiemo madier kendo remba en math madier. 56 Ng’at ma chamo ringra kendo madho remba, osiko e winjruok achiel koda, kendo asiko e winjruok achiel kode.+ 57 Mana kaka Wuora mangima noora kendo an angima nikech Wuora, e kaka jalo bende ma chamo ringra biro bet mangima nikech an.+ 58 Ma e makate ma ne olor koa e polo. Ok en kaka makate ma kwereu nochamo to pod ne githo. Ng’at ma chamo makateni biro dak nyaka chieng’.”+ 59 Nowacho wechego sa ma nopuonjo e sunagogi Kapernaum. 60 Ka ne giwinjo mano, thoth jopuonjrene nowacho niya: “Wechego bwogo ji; en ng’a ma nyalo winjogi?” 61 Bang’ ng’eyo ni jopuonjrene ne ng’ur nikech mano, Yesu nopenjogi kama: “Dibed ni wachno chwanyou? 62 To kare, biro bet nade ka uneno Wuod dhano ka idho nyaka ka ma ne entieree motelo?+ 63 Roho mar Nyasaye e ma chiwo ngima;+ ringruok onge tich kata matin. Weche ma asewachonu gin moa kuom roho maler kendo gikelo ngima.+ 64 To nitie jomoko kuomu ma onge yie.” Nimar nyaka a chakruok, Yesu nong’eyo jo ma ne onge yie kod ng’at ma ne dhi ndhoge.+ 65 Nomedo wacho kama: “Ma e momiyo asewachonu ni, onge ng’at ma nyalo biro ira mak mana ka Wuora e ma oyiene.”+ 66 Nikech mano, thoth jopuonjrene nodok e gik ma ne giweyo chien+ kendo ne ok gidhi nyime wuotho kode. 67 Omiyo, Yesu nopenjo ji Apar Gariyoka niya: “Un bende udwaro dhi, koso?” 68 Simon Petro nodwoke kama: “Ruoth, en ng’a ma dwadhi ire?+ In gi weche mag ngima ma nyaka chieng’.+ 69 Wayie kendo wang’eyo ni in e Ng’at Maler mar Nyasaye.”+ 70 Yesu nodwokogi kama: “Donge nayierou ji apar gariyo, koso?+ To achiel kuomu en jaketh-nying.”*+ 71 Kuom adier, nowuoyo kuom Judas wuod Simon Iskariot, nimar jali ne dhi ndhoge kata obedo ni ne en achiel kuom ji Apar Gariyoka.+\n^ Kata, “jachien.”


Ber mar Bedo Jaadier e Weche Duto | Hera mar Nyasaye\nSULA MAR 14\nBed Makare e Weche Duto\n“Wadwaro wuotho makare e weche duto.”—JO HIBRANIA 13:18.\n1, 2. Ang’o momiyo Jehova bedo mamor ka oneno kinda ma waketo e bedo joadier? Chiw ranyisi.\nMIYO moro gi wuode matin wuok kanyachiel e duka moro. Apoya nono nyathino chung’, wang’e nyiso ni obwok. E lwete oting’o gir tugo matin mar nyithindo ma ne okawo e dukano. Wiye ne owil duoko kata penjo min ka doyie ng’iewe. Oywak ne min-gi ka chunye chandre. Min hoye, kae to oduoke e dukano mondo oduok gino kendo okwa ng’wono. Sama otimo kamano, chuny min bedo mamor ahinya. Nikech ang’o?\n2 Pile jonyuol bedo mamor ka gineno nyithindgi ka puonjre ber mar bedo joadier. Wuonwa manie polo, ma en “Nyasaye wuon adier” bende winjo kamano. (Zaburi 31:5) Kaka omedo neno ka wadongo e winjruokwa kode, obedo mamor neno ka watimo kinda mar bedo joadier. Nikech wadwaro miye mor kendo siko e herane, wanyiso paro ma Paulo ne onyiso e wechegi: “Wadwaro wuotho makare e weche duto.” (Jo Hibrania 13:18) Wach e dho-Grik ma olok ni “makare” bende oriwo bedo jaadier. Wang’ieuru kuonde ang’wen madongo e ngimawa ma seche moko wanyalo nwang’o ka tek bedoe joadier. Bang’ mano, wabiro nono moko kuom gweth mabiro kuom timo kamano.\nNONRUOK WAWEGI KA WAN JOADIER\n3-5. (a) Wach Nyasaye siemowa nade kuom chandruok ma wuondruok kelo? (b) Ang’o mabiro konyowa bedo joadier kuomwa wawegi?\n3 Gimokwongo matek en bedo joadier kuomwa wawegi. Yot ahinya mondo, kaka dhano morem ng’ato ochak wuondore owuon. Kuom ranyisi, Yesu ne onyiso Jokristo mani Laodikia ni ne gisewuondore e pachgi ni ne gin jomwandu, to kuom adier, ne gi ‘jochan, muofni, kendo duk’ e winjruokgi gi Nyasaye, ne gin marach ahinya. (Fweny 3:17) Wuondruok margi ne omiyo gibedo marach moloyo.\n4 Inyalo paro bende kaka japuonjre Jakobo ne ochiwo siem kowacho kama: “Ka ng’ato kuomu galo ka en jalemo, ka ok orit lewe, to owuondo chunye, lemo mar ng’atni obedo kayiem nono.” (Jakobo 1:26) Ka waparo ni wanyalo tiyo gi lewwa e yo marach to podi wadhi nyime gi lamo Jehova e yo mowinjore, wanyalo mana wuondo chunywa. Lamowa ne Jehova dine obedo kayiem. Ang’o manyalo geng’owa kuom luwo ngima marachno?\n5 E wechego bende, Jakobo poro adier mar wach Nyasaye gi rang’i. Onyisowa ni wang’i chik Nyasaye makare chuth kendo watim lokruok madwarore. (Jakobo 1:23-25) Muma nyalo konyowa bedo joadier kuomwa wawegi kendo fwenyo gima onego watim mondo watim lokruok. (Yuagruok 3:40; Hagai 1:5) Bende wanyalo lamo Jehova kendo kwaye mondo onon chunywa, ka okonyowa neno kendo rieyo gimoro amora mobam kuomwa. (Zaburi 139:23, 24) Miriambo en nyawo marach, kendo onego wane miriambo kaka Wuonwa manie polo bende nene. Ngeche 3:32 wacho kama: “Ng’a ma [“jawuond,” NW] chuny Jehova osingo: to omako osiep kod jo matir.” Jehova nyalo konyowa winjo kaka owinjo kendo nenore kaka onenowa. Ng’e ni Paulo ne owacho niya: ‘Wadwaro wuotho makare.’ Ok wanyal bedo joma kare chuth gie sani, kata kamano, wagombo gadier kendo temo gi chunywa duto mondo wabed joadier.\nBEDO JOADIER E NGIMA JOOT\nBedo jo adier konyowa weyo tim ma wanyalo temo pando\n6. Ang’o momiyo joma okendore dwarore obed joadier ng’ato gi nyawadgi, kendo timo mano miyo gigeng’o chandruok mage?\n6 Bedo jaadier onego obed kido manenore ahinya kuom joot ma Jokristo. Kuom mano, dichwo gi dhako onego obed joadier e kindgi ng’ato gi nyawadgi. Kend mar Jokristo ok onego obed gi timbe mahinyo chuny kendo ma ok ler kaka timo kisera gi ng’at ma ok jaodi, kata timo osiep maling’ling’ kitiyo gi intanet, kata tiyo gi piche kod weche manyiso terruok e yo moro amora. Jokristo moko ma osedonjo e kend osedonjo e timbe marichogo kendo pando timno ne jaodgi. Timo kamano en miriambo. Ne ane weche mag Ruoth Daudi makare: “Ok awuoth e oganda joma nono, bende ok an osiep joma wuondore ni beyo.” (Zaburi 26:4, Luo, 1976) Ka in ng’at ma osedonjo e kend, kik idonj e timbe manyalo miyo idonj e tem mar pando gima itimo kuom jaodi!\n7, 8. Ranyisi mage mag Muma manyalo konyo nyithindo mondo opuonjre ber mar bedo joadier?\n7 Jonyuol timo maber tiyo gi ranyisi mag Muma e puonjo nyithindgi ber mar bedo joadier. Ranyisi maricho gin kaka mag Akan, ma ne okwelo mi otemo pando timne mar kwelono; Gehazi, ma ne oriambo mondo oyud pesa; kod Judas, ma ne okwelo mi owacho miriambo marach mondo ohiny Yesu.—Joshua 6:17-19; 7:11-25; 2 Ruodhi 5:14-16, 20-27; Mathayo 26:14, 15; Johana 12:6.\n8 Ranyisi mabeyo gin kaka, Jakobo ma ne ojiwo nyithinde mondo odwok pesa ma ne oyudore e ogundegi nikech ne oneno ni ne nyalo bedo ni oket pesago kanyo ma ok ong’e; Jeftha, kod nyare ma ne ochopo singruok wuon mare kuom tim maduong’ mar chiwruok; kod Yesu, ma ne onyiso chir kane ofwenyore e nyim oganda mager mondo mi ochop weche ma ne okor kendo mondo orit ngima osiepene kuom hinyruok. (Chakruok 43:12; Jobura 11:30-40; Johana 18:3-11) Ranyisi manokgo nyalo miyo jonyuol ng’eyo matin kuom weche mabeyo mayudore e Wach Nyasaye manyalo konyogi puonjo nyithindgi hero kendo neno ber mar bedo joadier.\n9. Ang’o ma jonyuol onego owe ka gidwaro keto ni nyithindgi ranyisi mar bedo joadier, kendo ang’o momiyo ranyisi ma kamano dwarore ahinya?\n9 Jonyuol nigi ting’ maduong’ mar chiwo puonj ma kamago. Jaote Paulo ne openjo kama: “In mipuonjo ng’a machielo, dak ipuonjri iwuon? In miyalo ni kik ng’ato okwel, ikwelo koso?” (Jo Rumi 2:21) Jonyuol moko chocho nyithindgi ka gipuonjogi bedo joadier to gin giwegi gin jo miriambo. Ginyalo miyo onen ka gima kwalo gik matindo tindo kata wacho miriambo matindo ok rach ka gitiyo gi weche kaka “Jo dukego ong’eyo ni ji biro kwalo gigi” kata ni “Mano ne en mana miriambo matin, onge gima rach gi timo kamano.” Kuom adier, kuwo en kuwo kata bed ni nengo gima okwalno en adi, kendo miriambo en miriambo, kata bed ni iwacho miriambo kuom ang’o kata en miriambo marom nade. * (Luka 16:10) Nyithindo neno tim wuondruok mayot ahinya kendo mano nyalo hinyogi ahinya. (Jo Efeso 6:4) Kata kamano, ka gipuonjore bedo joadier kuom ranyisi mar jonyuolgi, nenore ahinya ni gibiro dongo mondo gimi Jehova duong’ e piny ma ji ohero miriamboni.—Ngeche 22:6.\nBEDO JAADIER E KANYAKLA\n10. Kuom wach wuoyo gi adier e kind Jokristo wetewa, onego watang’ gi weche mage?\n10 Bedo kanyachiel gi Jokristo wetewa miyowa thuolo mang’eny mag nyago kido mar bedo joadier. Mana kaka ne wapuonjore e Sula mar 12, dwarore ni warit kaka watiyo gi mich mar wuoyo, moloyo ka wan e kind owete gi nyiminewa ma Jokristo. Wuoyo mapile nyalo lokore ma bed kuoth kata ketho nying ng’ato! Ka wanuoyo wach ma wawinjo to ok wang’eyo kabe en adier, nyalo bedo ni wakonyo e lando miriambo, omiyo ber moloyo rito dhowa. (Ngeche 10:19) Mopogore gi mano, wanyalo ng’eyo wach moro ma en adier, kata kamano, mano ok nyis ni owinjore wache. Kuom ranyisi, nyalo bedo ni wachno ok en ting’ marwa, kata nyalo bedo ni ok en tim mang’won wuoyo kuom wachno. (1 Jo Thessalonika 4:11; 1 Petro 4:15) Jomoko miyo tim mar dwoko ng’ato gi wich teko onere ka gima onge rachne ka giluongo mano ni bedo jaadier, kata kamano, wechewa onego obed mabeyo kendo mang’won pile.—Jo Kolosai 4:6.\n11, 12. (a) Jomoko ma donjo e richo madongo medo ketho e yo mane? (b) Moko kuom miriambo ma Satan puonjo kuom richo madongo gin mage, kendo ere kaka wanyalo kedo gi miriambogo? (c) Ere kaka wanyalo nyisore ni wan joadier gi riwruok mar oganda Jehova?\n11 Dwarore moloyo ni wabed joadier gi jogo matayo kanyakla. Jomoko ma odonjo e richo mapek medo ketho moloyo ka gitemo umo richogi kuom wuondo jodong-kanyakla sama ipenjogi wachno. Joma kamago chako dak ngima mar wuondruok, ka giwuondore ni gitiyo ne Jehova to konchiel gidak e richo. Gima timore en ni, tim ma kamano miyo ngima duto mar ng’ato bedo mar miriambo. (Zaburi 12:2) Moko nyiso jodongo adier matin to gipando weche madwarore ahinya. (Tich Joote 5:1-11) Miriambo ma kamano chakore gi yie kuom miriambo ma Satan puonjo.—Ne sanduk mawacho ni “ Miriambo mag Satan Kuom Wach Richo Madongo,” manie ite mag 164-165.\nMIRIAMBO MAG SATAN KUOM WACH RICHO MADONGO\nKuom wach richo madongo, nitie miriambo moko maricho ma Satan dwaro ni iyie godo. Gima ber en ni, Jokristo fwenyo “wuond mariek” mag Jachien. (Jo Efeso 6:11) Par ane adek kuom miriambo kaka mago.\n“Inyalo pand richo.” Adier en ni, Jehova neno gik moko duto ma watimo. “Gik moko duto gin duk, kendo gibet e lela nyim wang’ Jalo man gi wach kodwa.” (Jo Hibrania 4:13) Nikech Jehova ong’eyo gik ma otimore, kendo nikech wachung’ e nyim kom-bura mare, be ber medo richo marwa ka watemo pando richo maduong’ kuom jotichne ma dhano?—Ne bende 2 Samuel 12:12.\n“Jodong-kanyakla ok nyal gen, omiyo kik inyisgi gimoro amora.” Ruoth Ahab ma jaricho ne oluongo Elija kama: “Yaye jawasika.” (1 Ruodhi 21:20) Kaka janabi mar Jehova e piny Israel, Elija ne nyalo konyo Ahab mondo oyud ng’wono kuom richone. E kanyakla mar Jokristo, Yesu chiwo jodongo kaka “mich.” (Jo Efeso 4:8) Kata obedo ni gin dhano morem, jodongo ‘rito chunywa,’ tiendeni, giparo ahinya wach ber marwa korka winjruokwa gi Nyasaye. (Jo Hibrania 13:17) Ok gin wasigu; gin e chenro ma Jehova tiyogo e konyowa.\n“Irito osiepni kuom konye pando richone.” Adier en ni, wahinyo ng’at motimo richo ka wakonye pando richone. Richo madongo gin ranyisi ni nitie chandruok maduong’ e winjruokne gi Nyasaye; pandogi en kaka pando ranyisi mag tuwo moro kuom laktar mowinjore thiedho tuwono. (Jakobo 5:14, 15) Jarichono nyalo luor ni kamoro inyalo miye kum; kata kamano, kum en yo ma Jehova nyisogo hera mare, kendo kum nyalo reso ngima jarichono. (Ngeche 3:12; 4:13) E wi mano, ng’at madhi nyime ka timo richo nyalo kelo ne jomoko masira e kanyakla. Bende diher konye lando pache ma ok kare ma ne omiyo odonjo e richo? (Tim Jo-Lawi 5:1; 1 Timotheo 5:22) Kare tem ahinya mondo ine ni jarichono onyiso jodong-kanyakla wachno.\n12 Bende dwarore bedo joadier gi riwruok mar oganda Jehova sama wadwoko penjo e yor ndiko. Kuom ranyisi, sama wagolo ripot mar tijwa mar lendo, watemo matek mondo kik waket miriambo e ripot ma wandiko. Kamano bende, sama wapong’o fom mar bedo gi migawo moro e tij Nyasaye, kik wandik weche mag miriambo kuom ngimawa korka wach tuoche kata wach moro amora e ngimawa.—Ngeche 6:16-19.\n13. Ere kaka wanyalo bedo joadier ka wan gi tudruok mar ohala gi Jakristo wadwa?\n13 Bedo joadier gi Jokristo wetewa bende dwarore e weche mag ohala. Seche moko owete gi nyimine ma Jokristo nyalo bedo gi tudruok mag ohala e kindgi. Onego gitang’ mondo wechego kik tudre gi lamo ma gitimo kanyachiel e Od Romo kata e tij lendo. Tudruok mar ohalano nyalo bedo mar wuon tich gi jatich mare. Ka wandiko owete kata nyimine tich, onego watem matek wane ni wabedo joadier kodgi, ka wachulogi e sa mowinjore, osara ma wawinjore, kod gik moko ma chik dwaro. (1 Timotheo 5:18; Jakobo 5:1-4) E yo machielo bende, ka ondikwa gi owadwa kata nyaminwa moro ma Jakristo, watiyo kaka owinjore gi pesa michulowa. (2 Thessalonika 3:10) Ok wagen ni ibiro timnwa mopogore nikech tudruok ma wan-go e lemo, ka gima ni ng’at mondikowa tich onego omiwa rusa, kony moko, kata ber moko ma ok mi jotich mamokogo.—Jo Efeso 6:5-8.\n14. Sama Jokristo riwore e timo ohala, okang’ mane manyiso rieko ma gikawo, kendo nikech ang’o?\n14 To nade ka ohandwa en mar riwruok, kamoro ohala ma warwakoe pesa kata kawo lon kanyachiel? Muma chiwo puonj madwarore kendo manyalo konyo ahinya: Ndikuru gik moko duto piny! Kuom ranyisi, kane Yeremia onyiewo puodho moro, ne ondiko barua moro mogologi ariyo, ne nitie joneno, kendo ne okan baruano mondo oti kode kinde mabiro ka dwarore. (Yeremia 32:9-12; ne bende Chakruok 23:16-20.) Sama watimo ohala gi Jokristo wetewa, ndiko weche duto piny e barua mondik e yo makare, mogo sei kendo ma nigi joneno ok nyis ni onge genruok e kind Jokristogo. Mopogore gi mano, timo kamano konyo e geng’o wach bedo ma onge winjruok, yuago ang’e, kata ywaruok. Jakristo moro amora matimo ohala gi Jokristo moko onego ong’e ni ohala ok onego oketh winjruok kod kuwe mar kanyakla kata matin. *—1 Jo Korintho 6:1-8.\nBEDO JAADIER E WECHE PINY\n15. Jehova neno nade miriambo mitimo e ohala, kendo Jokristo neno nade timbe ma kamago ma ji ohero ahinya?\n15 Jakristo ok bed jaadier e kanyakla kende. Paulo ne owacho kama: ‘Wadwaro wuotho makare e weche duto.’ (Jo Hibrania 13:18) Kochopo korka weche ohala mag piny, Jachwechwa dwaro ahinya ni wabed joadier. E bug Ngeche kende, nitie kuonde ang’wen mawuoyo kuom ratil mawuondo. (Ngeche 11:1; 16:11; 20:10, 23) Kinde machon, tiyo gi ratil kod rapim ne en tim mapile e ohala kuom pimo gik minyiewo kod pimo pesa ma otigodo e nyiewogi. Jo ohala mag mibadhi ne jotiyo gi rapim ariyo kod ratil ma ok kare mondo giwuond joma nyiepo kuomgi. * Jehova osin gi timbe ma kamago! Mondo wasik e hera mare, watang’ ahinya kik watim gimoro amora manyiso miriambo e ohala.\n16, 17. Gin yore mage mag miriambo matimore ahinya e piny masani, kendo Jokristo ong’ado ni gibiro timo ang’o?\n16 Nikech Satan e jaloch pinyni, ok en gima kawowa gi wuoro ni miriambo olworowa. Pile, wanyalo romo gi tem mag bedo jo miriambo. Sama ji ndiko barua manyiso lony margi ka gimanyo tich, tim mar ji mang’eny en ndiko miriambo kod jimbo wach, ka giketo weche ma gichuogo kata wacho miriambo kuom lony margi. Sama ji pong’o fom mag dhi e piny machielo, mag osuru, insuarans, kod mamoko machalo kamano, gihinyo chiwo dwoko ma ok adier mondo omi giyud gima gidwaro. Jopuonjre mang’eny e skul kwalo penj, kata sama gindiko insha kod ripode momigi e skul, ginyalo dhi e intanet mi gikaw gima giyudo kuro kendo chiwo tij ng’at machielo ka gima gin ema gitime. Kendo sama ji timo gik matudogi gi jotich sirkal ma jomibadhi, pile gihinyo chiwo asoya mondo giyud gima gidwaro. Mano e tim ma waneno e piny ma joma ng’eny ahinya gin “jo moherore giwegi, kendo jo mohero mwandu, . . . jo ma ok ohero gik mabeyo.”—2 Timotheo 3:1-5.\n17 Jokristo madier ong’ado ni ok gibi donjo e moro amora kuom timbego. Gima miyo bedo jaadier seche moko bedo matek en ni jogo maluwo yore mag miriambo nenore ni dhi maber kendo bedo gi dongruok e piny masani. (Zaburi 73:1-8) Konchiel Jokristo to nyalo bedo gi nok mar pesa nikech gidwaro bedo joma kare ‘e weche duto.’ Be bedo jaadier owinjore otine matek? En kamano! Nikech ang’o? Gweth mage mabiro kuom bedo jaadier?\nGWETH MAG BEDO JAADIER\n18. Ang’o momiyo bedo gi nying’ kaka ng’at ma jaadier en gima ber ahinya?\n18 Gik minyalo nwang’o maber e ngima maloyo bedo gi nying’ kaka ng’at ma jaadier minyalo gen tin ahinya. (Ne sanduk mawacho ni “ Be An Jaadier Kinde Duto?” manie ite mar 167.) Kendo par ane kuom wachni, ng’ato ang’ata nyalo bedo gi nying’ ma kamano! Ok en gima biro nikech nyalo mari, mwanduni, kiti ma oko, pon mari, kata wach moro amora ma ok inyal chiko. Kata kamano, ji mang’eny ok yud ber mar bedo gi nying’ maber. En gima nok. (Mika 7:2) Jomoko nyalo jari kuom bedo jaadier, jomoko to nyalo nyiso timni mar bedo jaadier luor, kendo gibiro geni kendo miyi luor. Ng’eny Joneno mag Jehova osenwang’o ni kitgi mar bedo joadier ne okonyogi e wach yuto. Gisedong’ e tijegi ka iriembo jotich ma jomiriambo, kata gisenwang’o tije kane idwaro ahinya jotich ma joadier.\nBE AN JAADIER KINDE DUTO?\nPuonj: “Jehova, ng’ano ma nodag ka wendo e tabanakel mari? . . . Jalo ma wuotho kochung’ tir, kendo ma timo tim matir, kendo ma wacho adiera e chunye.”—Zaburi 15:1, 2.\nAng’o momiyo dwarore ni awach adiera kinde duto?—Ngeche 6:16, 17.\nEre kaka anyalo ‘weyo miriambo’ sama apong’o fom, kaka penj mag skul, fom mag osuru, kata fom mag sirkal?—Jo Efeso 4:25; Isaiah 28:15; Mathayo 22:17-21; Jo Rumi 13:1-7.\nEre kaka weche mawacho kod timbena otudore gi bedo jatich ma jaadier?—Ngeche 11:1; Jo Efeso 4:28; Jo Kolosai 3:9, 10.\nKa ahero pesa, ere kaka mano nyalo nyoso kinda ma aketo mar bedo jaadier?—Zaburi 37:21; 1 Timotheo 6:9, 10.\n19. Ere kaka ngima mar bedo jaadier nyalo mulo chunywa kod winjruokwa gi Jehova?\n19 Bed ni mano timoreni kata ok timore, ibiro nwang’o ni bedo joadier kelo gweth madongo ahinya. Ibiro bedo gi chuny maler. Paulo ne ondiko kama: “Wang’eyo adier ni waonge gimoro ma chunywa ketonwae bura.” (Jo Hibrania 13:18) E wi mano, Wuonwa manie polo neno timni maber, kendo ohero joadier. (Zaburi 15:1, 2; Ngeche 22:1) Ee, bedo jaadier konyi siko e hera mar Nyasaye, kendo mano e mich maduong’ moloyo ma wanyalo yudo. Koro, wang’iuru wach machielo motudore gi mano: tiendeni, kaka Jehova neno tich.\n^ par. 9 Ei kanyakla, tim mar miriambo ma ng’ato timo goyiem kendo kuom sigu mondo ohiny jomoko, nyalo miyo oyal ng’ato e bura gi jodongo.\n^ par. 14 Kuom wach gima onego otim ka ohala ok odhi maber, ne Apendiks, ite mag 222-223.\n^ par. 15 Ne gitiyo gi rapim achiel e nyiewo to machielo e uso, ka giyudo ohala e yore ariyogo duto. Bende ne ginyalo tiyo gi ratil ma bade konchiel bor kata pek ni komachielo mondo giwuond ng’at manyiepo.


Ezekiel 38 - Holy Bible [Luo Bible 2020] - (Eze 38)\n“Wuod dhano, chom wangʼi kuom Gog manie piny Magog, ma en ruoth maduongʼ e kind ruodhi mamoko mag Meshek gi Tubal, kor wach kuome\nkendo wach ni, ‘Ma e gima Jehova Nyasaye Manyalo Gik Moko Duto wacho: Adagi, in Gog, ruoth maduongʼ moloyo Meshek kod Tubal.\nAbiro wichi mi aket olowu e dandi kendo agoli oko kaachiel gi jolweny magi duto, gi faresegi, gi joriemb faresegi momanore gi gigegi mag lweny, kod oganda mag lweny maduongʼ momanore gi kuodi madongo kod matindo, ka giduto gimilo liganglagi.\nPiny Pasia, gi Kush kod Put bende nobed kodgi, ka giduto gitingʼo kuodi kendo girwako ogute mag lweny,\nkaachiel gi Gomer gi jokedo mage duto, kod Beth Togarma man tungʼ mar nyandwat gi jokedo mage duto magin pinje mangʼeny man kodi.\n“ ‘Ikri, in kaachiel gi gigi mag lweny kod jolweny molwori mondo itelnegi kudhi e kedo.\nBangʼ ndalo mangʼeny ibiro dwar ni imanri gi gigi mag lweny. E higni mabiro ibiro monjo piny moro ma ji osebedo kodakie gi kwe maonge lweny, ma en piny ma joge nochoki oter e gode mag Israel kogol e pinje mathoth ma yande chon okethi modongʼ nono. Ne ogolgi e dier ogendini kendo koro gidak gi kwe giduto.\nIn kaachiel gi jokedo magi duto kod pinje mathoth ma jokori duto biro dhi malo, ka gidudo ka koth maduongʼ madwa chue; inichal gi bor polo moimo piny.\n“ ‘Ma e gima Jehova Nyasaye Manyalo Gik Moko Duto wacho: Ka kindeno ochopo to inibed gi paro marach.\nIniwach niya, “Abiro monjo piny moro ma mier mantie ok ochiel, abiro goyo piny ma joma odakie ohero kwe kendo onge gima obadho, ma gin joma odak mak ochielo miechgi gi ohinga kendo ma ok lor dhorangeyegi gi thigo kata gi chumbe.\nAbiro yeko kendo mecho kendo anamonj kuonde mane okethore chon to tinde ji odakie. Gin joma ne osechaki kigolo e pinje mamoko momew kod jamni kod mwandu mamoko e dier pinje mamoko.”\nSheba gi Dedan kod jo-ohala madongo mag Tarshish kaachiel gi sibuochegi madongo biro wachoni niya, “Mit ka isebiro mar ketho gik moko? Isechoko jolweny magi mondo iyeki; mondo itingʼ fedha gi dhahabu, kendo ikaw jamni gi gik moko idhigo kendo ikaw gik moyaki mathoth?” ’\n“Kuom mano, wuod dhano, kor wach ni Gog niya: Ma e gima Jehova Nyasaye Manyalo Gik Moko Duto wacho: Odiechiengno, ka joga ma jo-Israel odak gi kwe, donge mano dibedie maberni?\nIbiro biro ka ia e gwengʼi man tungʼ mar nyandwat, in kaachiel gi pinje mangʼeny ma jokori, ka giduto giidho farese, ka gin jolweny kendo maroteke.\nIbiro muomori ir joga Israel mana ka boche polo moumo piny. E ndalo mabiro, yaye Gog, abiro miyo iked gi pinya, mondo eka ogendini mamoko ongʼeya ka ananyisra kaka ngʼama ler ka atiyo kodi ka gineno gi wengegi.\n“ ‘Ma e gima Jehova Nyasaye Manyalo Gik Moko Duto wacho: Donge in ema ne awuoyo kuomi ndalo mokalo ka atiyo gi jotichna ma jonabi mag Israel? Kindeno ne gikoro wach kuom higni mangʼeny nine abiro miyo iked kodgi.\nMa e gima biro timore e odiechiengno: Ka Gog nomonj piny Israel, mirimba maliet nochiew, Jehova Nyasaye Manyalo Gik Moko Duto osewacho.\nAwacho ka aramo gi mirimba mager ni anami piny yiengni matek e piny Israel.\nRech manie nam, winy manie kor polo, le manie piny, gimoro amora mamol piny e lowo kod ji duto modak e wangʼ piny notetni e nyima. Gode nomukre, kuonde modhi malo nonyumre piny kendo ohinga duto nogore piny.\nAnaluong ligangla moro manotiek Gog e gode maga duto, Jehova Nyasaye Manyalo Gik Moko Duto osewacho. Ligangla ma ngʼato ka ngʼato nigo nokedgo mana gi owadgi.\nAnangʼadne bura ka kelone masiche kod tho, anakel koth maduongʼ gi pe madongo kod kite maliel mach kuome kendo kuom pinje mangʼeny ma jokore.\nKendo kuom timo kamano ananyis duongʼna gi lerna, kendo anami angʼera e nyim ogendini mathoth. Eka giningʼe ni An e Jehova Nyasaye.’


Mathayo 2 | Bible e Intanet | New World Translation\nInjili mar Mathayo 2:1-23\nLimbe mar jokor wach ma konyore gi sulwe (1-12)\nGidhi Misri (13-15)\nHerode nego nyithindo ma yawuoyi (16-18)\nGidok Nazareth (19-23)\n2 Ka nosenyuol Yesu e Bethlehem+ ma Judea e ndalo Ruoth Herode,*+ jokor wach ma tiyo gi sulwe moa yo Ugwe nobiro Jerusalem 2 mi gipenjo niya: “Ere ruodh Jo-Yahudi mosenyuolno?+ Nimar ne waneno sulwe mare ka wan yo Ugwe, kendo wasebiro mondo wakulrene.” 3 Ka Ruoth Herode kod ji duto man Jerusalem nowinjo wachno, chunygi nochandore. 4 Bang’ choko jotend-jodolo duto gi jondiko mag oganda, ne ononogi ka openjogi ka ma nonego onyuolie Kristo.* 5 Ne gidwoke niya: “E Bethlehem+ ma Judea, nimar kokalo kuom janabi ne ondik kama: 6 ‘To in Bethlehem manie piny Juda, ok in dala matin ngang’ e wang’ jotelo mag Juda, nimar jaloch nobi koa kuomi, jal ma biro tayo joga Israel.’”+ 7 Bang’e, Herode noluongo jokor wachgo ling’ling’ mononogi mondo ong’e kinde sie ma sulweno nonenoree. 8 Eka ne oorogi Bethlehem kowachonegi niya: “Dhiuru unon wach nyathi matinno, to ka uyude, uduokna wach mondo an bende adhi akulrane.” 9 Ka ne gisewinjo gima ruoth owachonegi, ne gichako wuodhgi. To sulwe ma noyudo giseneno ka ne gin yo Ugwe notelo e nyimgi,+ kendo sulweno nodhi mochung’ e wi ka ma nyathi matinno ne nitie. 10 Ne gimor ahinya ka ne gineno sulweno. 11 To ka ne gidonjo e ot, ne giyudo nyathi matinno gi Maria min mare, kendo ne gipodho piny mi gikulorene. Bende, ne gigolo mwandu ma ne giting’o, mi ne gimiye mich mag dhahabu, gi ubani, kod manemane. 12 Kata kamano, nikech Nyasaye nosiemogi e lek+ ni kik gidog ir Herode, ne gidok e pinygi gi yo machielo. 13 Ka ne gisea, malaika mar Jehova* nobiro ne Josef e lek+ kowachone niya: “A malo, ikaw nyathi matinno gi min mare uring udhi Misri kendo ubed kuno nyaka chop amiu wach, nimar Herode chiegni manyo nyathino mondo onege.” 14 Omiyo, noa malo gotieno mokawo nyathino gi min mare mi gidhi Misri. 15 Nobedo kuno nyaka ne Herode otho. Mano nochopo wach ma Jehova* nokoro kokalo kuom janabine niya: “Ne aluongo wuoda oa Misri.”+ 16 Koro ka Herode nofwenyo ni jokor wach ma konyore gi sulwego nosewuonde, mirima mager nomake kendo nogolo chik mondo oneg yawuoyi duto ma johigni ariyo ka dok piny e Bethlehem gi alworane te. Notimo kamano kaluwore gi kinde sie ma jokor wachgo nosenyise.+ 17 Omiyo, wach ma janabi Jeremia nosekoro nochopo niya: 18 “Dwol moro nowinjore Rama, nduru kod ywak malit. Rahel+ ne ywago nyithinde, kendo ne ok odwar ni ohoye, nikech nyithinde koro ne onge.”+ 19 Ka Herode nosetho, malaika mar Jehova* nobiro ne Josef e lek+ ka en Misri 20 mowachone niya: “A malo, kaw nyathi matinno gi min mare mondo idog e piny Israel nikech jo ma ne dwaro nego nyathino osetho.” 21 Kuom mano, noa malo mokawo nyathino gi min mare mi gidok e piny Israel. 22 To ka nowinjo ni Akelao e ma ne locho Judea kar Herode wuon mare, noluor dhi kuno. Bende, nikech Nyasaye nosesieme e lek,+ nodhi e gweng’ mar Galili.+ 23 Nodhi modak e dala miluongo ni Nazareth+ mondo ochop wach ma jonabi nosekoro niya: “Enoluonge ni Ja-Nazareth.”*+\n^ Kata, “Mesia; Ng’at Mowir.”\n^ Nyalo bedo ni en “bad yath” e dho Hibrania.


Mathayo 14 - Holy Bible [Luo Bible 2015] - (Mat 14)\nNdalono ema ne ruoth Herode owinjoe wach Yesu,\nmi owacho niya, “Nyaka bed ni ng’atni en Johana Jabatiso! Osechier oa kuom joma otho. Mano ema omiyo en gi tekogi duto.”\nNoyudo ka Herode osemako Johana, motueyo e jela, nikech wach Herodia, chi Filipo owadgi Herode,\nnimar Johana nosiko kakwero Herode ni, “Ok en gima kare, kawo dhakono.”\nHerode ne dwaro nego Johana, to kata kamano, ne oluoro jo-Yahudi, nikech ne gikawo Johana ka janabi.\nTo kane sawo mar paro chieng’ nywol Herode ochopo, nyar Herodia nomiel mamit e nyim welo, mi olombo Herode ahinya.\nMano nomiyo Herode okuong’ore ni nyakono ni nomiye gimoro amora mokwaye.\nTo min nyako nosunde mondo okwa mana wi Johana Jabatiso okelne kanyo e tawo.\nKane ruoth owinje gimaodwaro, chunye nodoko malit. To kata kamano nogolo chik mondo omi nyakono gima okwayo, nikech kuong’ruok mane osekuong’orego e nyim wende.\nNe ooro ng’ato modhi ong’ado wi Johana e jela,\nokelo koketo e tawo, mi omiyonyakono otero ni min mare.\nBang’e jopuonjre Johana nobiro, mi okawo ringre, odhi oyiko. Eka ne gidhi, mi ginyiso Yesu gima osetimore.\nKane Yesu owinjo wachno, noidho yie, modhi kaamoro e bath nam kar kende. To ji nowinjo kamano, mi owuok e miechgi, molworo oko gi tiendgi, kadhi ire.\nOmiyo kane Yesu owuok e yie, noneno ji mathoth, kendo nokechogi, mochango joma tuo kuomgi.\nKane piny ochopo odhiambo, jopuonjrene nodhi ire, mowachone ni, “Piny koro yuso, kendo kaeri en thim, omiyo we ni ji thuolo mondo odhi e mier, ong’iew chiemo ma gibiro chamo.”\nTo Yesu nodwokogi ni, “Ok onego gia. Un ema mondo umigi chiemo.”\nNe gidwoke ni, “To waonge gi gimoro ka, mak mana makati abich gi rech ariyo kende.”\nYesu nowachonigi ni, “Kelnagiuru ka.”\nBang’ mano, nonyiso ji mondo obed piny e lum. Eka nokawo makati abich gi rech ariyogo, mong’iyo malo, kendo ogwedhogi. Ne ong’ingo makatigo, momiyo jopuonjrene, eka jopuonjrene nomiyo ji,\nmi ji duto nochiemo moyieng’. Bang’e nokwany ng’injo modong’, mopong’o aditni apar gariyo.\nKar romb chwo mane ochiemo ne alufu abich, ka ok okwan mon gi nyithindo.\nBang’e Yesu nowacho ni jopuonjrene mondo odonj e yie, otel nyime loka machielo, ka en to pod ogonyo ji mondo odog miechgi.\nKane osegonyo ji, nodhi e got kar kende mondo olem, kendo piny ne oyuso kapod en mana kanyo kende.\nTo yie koro ne ni e chuny nam, ka apaka thage malich, nikech yamo ne ogeng’one.\nYesu nodhi irgi kar koguen ka wuotho ewi pi.\nTo kane jopuonjre onene kowuotho kamano, ne gibwok ahinya, mi gikok ka giwacho niya, “Macha jachien!”\nTo gikanyono Yesu nowuoyo kodgi, ka wacho niya, “Beduru gi kue! Kik ubed maluor, en mana an!”\nTo Petro nodwoke ni, “Ruoth, ka en in adier, to wachna mondo awuothi ewi pi, abi iri.”\nYesu noyiene ni, “Bi.” Omiyo Petro nowuok e yie, mowuotho ewi pi, kadhi ir Yesu.\nTo kane oneno yamo, nobedo maluor, mi ochako nyumore e pi. Ne oywak niya, “Ruoth! Resa!”\nYesu norieyo lwete piyopiyo, momake, ka wachone ni, “Yaye! Mano kaka in gi yie matin! Marang’o niriwo gi kiawa?”\nEka ne gidonjo e yie, mi yamo okue.\nJopuonjre mane nie yie nomiyo Yesu duong’, kawacho niya, “Adier in Wuod Nyasaye!”\nKane gisetieko ng’ado nam, ne gigowo Genesaret,\nto ji nong’eyo Yesu, omiyo ne gioro wach e gweng’no duto, mi okel joma tuo ire.\nNe gihombe mondo oyie joma tuo omulie kata mana riak lawe kende. Kamano ji duto mane omulo riak lawe nochango.


Toyoko Inn Naha Omoromachi Ekimae, Naha, Japan - Compare Deals\nBest Deals for Toyoko Inn Naha Omoromachi Ekimae\nReviews for Toyoko Inn Naha Omoromachi Ekimae\nWhere is Toyoko Inn Naha Omoromachi Ekimae\nWhat is the Toyoko Inn Naha Omoromachi Ekimae phone number?\nYou can reach the front desk of Toyoko Inn Naha Omoromachi Ekimae at +81 988 621 045.\nDoes Toyoko Inn Naha Omoromachi Ekimae have Wi-Fi available?\nYes, Toyoko Inn Naha Omoromachi Ekimae has Wi-Fi available to hotel guests.\nWhat is the check-out time at Toyoko Inn Naha Omoromachi Ekimae?\nDoes Toyoko Inn Naha Omoromachi Ekimae have a laundry service?\nYes, there is a hotel laundry service for guests at Toyoko Inn Naha Omoromachi Ekimae.\nHotels Similar to Toyoko Inn Naha Omoromachi Ekimae\nHotels near Toyoko Inn Naha Omoromachi Ekimae


Kwan 18 - Holy Bible [Luo Bible 2020] - (Kwan 18)\nJehova Nyasaye nowacho ne Harun niya, “In gi yawuoti kod od wuonu nyaka ukaw tingʼ mag richo motimne kama ler mar lemo, kendo in-gi yawuoti kende ema nyaka ukaw tingʼ richo motimne jodolo.\nKel jo-Lawi weteu koa e dhoutu mag anywola mondo oriwre kodi kendo gikonyu ka in kod yawuote tiyo e nyim Hema mar Sandug Rapar.\nNyaka giwinju kendo giti tije duto mag Hema, to kik gidhi machiegni gi gig kama ler mar lemo kata mag kendo mar misango, ka ok kamano to gin kod un duto ubiro tho.\nNyaka giriwre kodi kendo gikaw tich mar rito Hemb Romo kaachiel gi tije duto manie Hema, kendo onge ngʼat machielo moyiene biro machiegni gi kama intie.\n“Nyaka ikaw tich mar rito kama ler mar lemo kod kendo mar misango, mondo mi masira kik lwar kuom jo-Israel kendo.\nAn awuon aseyiero jo-Lawi weteni koa kuom jo-Israel kaka chiwo ne un, mowal ne Jehova Nyasaye mondo oti e Hemb Romo.\nTo in kod yawuoti kende ema onego bed jodolo kaluwore gi gik moko duto manie kendo mar misango kod mago mantiere ei pasia. Amiyou tich mar bedo jodolo kaka chiwo. Ngʼato angʼata ma osudo machiegni gi kama ler mar lemo nyaka negi.”\nEka Jehova Nyasaye nowacho ne Harun niya, “An awuon aseketi jarit mar chiwo duto mokelna; chiwo maler duto ma jo-Israel omiya amiyi kod yawuoti kaka pok maru kendo mano ema unuyud pile.\nNyaka ikaw thoth bath chiwo duto maler ma ok owangʼ e mach. Koa kuom mich duto ma gikelona kaka chiwo maler moloyo, bedni en chiwo mar cham, kata mar misango mar golo richo kata mar pwodhruok, pokno en mari kod yawuoti.\nChame kaka gima ler moloyo; chwo duto nochame. Nyaka ikawe kaka gima ler.\n“Gimoro amora mowal tenge koa e mich mag misango mifwayo mar jo-Israel bende nobed mari. Achiwo ma ne in kod yawuoti gi nyigi kaka pok maru mapile pile. Ngʼato angʼata mantiere e odi mopwodhore maler nyalo chame.\n“Amiyou mo zeituni mayom duto kod divai manyien mayom duto kod cham ma gichiwone Jehova Nyasaye kaka olemo mokwongo mar keyo margi.\nOlembe mokwongo duto moa e puodho ma gikelone Jehova Nyasaye nobed mari. Ngʼato angʼata mantiere e odi mopwodhore maler nyalo chame.\n“Gimoro amora mochiwne Jehova Nyasaye chuth nobed magu.\nNyodo mokwongo mar ich, obed dhano kata chiayo, mochiwne Jehova Nyasaye en mari. To nyaka uwar wuowi makayo moro amora kod kayo madichwo moro amora mar jamni ma ok ler.\nKa giromo dwe achiel, nyaka iwargi e nengo mar wero ma en shekel abich mar fedha, kaluwore gi shekel mar kama ler mar lemo, ma pekne romo gera piero ariyo.\n“To kik iwar kayo ma rwath, rombo kata diel; nikech giler. Kir rembgi e kendo mar misango kendo iwangʼ mo mawuok kuomgi kaka misango miwangʼo gi mach, ma en gima dungʼ tik mangʼwe ngʼar mamoro Jehova Nyasaye.\nRing jamnigo gin magu, mana kaka misango mifwayo mar agoko kod em korachwich bende maru.\nGimoro amora mowal tenge koa kuom misengini maler ma jo-Israel ochiwo ne Jehova Nyasaye, amiyoi gi yawuoti kod nyigi kaka pok maru mapile. En singruok ma ok rum e nyim Jehova Nyasaye ne in kaachiel gi nyikwayi.”\nJehova Nyasaye nowacho ne Harun niya, “Ok iniyud girkeni mora amora e piny jogi, kata pok moro amora ok inibedgo e kindgi nimar an e pok maru kendo girkeni maru e kind jo-Israel.\n“Amiyo jo-Lawi achiel kuom apar duto mantiere e Israel kaka girkeni margi ka achulogigo kuom tich ma gitiyo e Hemb Romo.\nChakre kawuono jo-Israel ok onego dhi machiegni gi Hemb Romo, ka ok kamano to ibiro kumogi kuom richo mag-gi kendo gibiro tho.\nEn mana jo-Lawi ema oyienegi mar tiyo tij Hemb Romo kendo kaw tingʼ duto mag richo motimie Hemb Romo. Ma en chik mogik makende ne tiengʼ mabiro. Ok giniyud girkeni moro amora kuom jo-Israel.\nKata kamano, amiyo jo-Lawi kaka girkeni margi achiel kuom apar ma jo-Israel ochiwo kaka misango ne Jehova Nyasaye. Mano emomiyo ne awacho kama kuomgi: ‘Ok giniyud girkeni e dier jo-Israel.’ ”\nJehova Nyasaye nowacho ne Musa niya,\n“Wuo gi jo-Lawi kendo iwachnegi kama: ‘Ka uyudo koa kuom jo-Israel achiel kuom apar ma amiyou kaka girkeni magu, to nyaka un bende ugol achiel kuom apar mar achiel kuom aparno kaka chiwo ne Jehova Nyasaye.\nChiwouno nokwan kaka cham moa kar dino kata kaka divai mimadho moa kar biyo divai.\nE yo machalo kama ema un bende ubiro chiwoe chiwo ne Jehova Nyasaye koa kuom achiel kuom apar duto muyudo koa kuom jo-Israel. E achiel kuom apargo, nyaka ichiw pok mar Jehova Nyasaye ne Harun, jadolo.\nNyaka ichiw pok mar Jehova Nyasaye gino maber kendo maler moloyo mar gik moko duto ma omiu.’\n“Wachne jo-Lawi kama: ‘Ka ichiwo mano maber, to ibiro kwane ne in kaka gima oa e kar dino cham kata kar biyo divai.\nUn kod jouteu duto unyalo chamo bathe moko kamoro amora, nimar en pok maru ne tich mutiyo e Hemb Romo.\nKa usegolone Jehova Nyasaye gik mabeyo moloyo kamano, to ok unubed joketho kuom wachno, kendo ok nobed ni udwanyo gik maler ma jo-Israel ochiwo kendo ok ubi tho.’ ”\nKwan 1 / Kwan 1\nKwan 2 / Kwan 2\nKwan 3 / Kwan 3\nKwan 4 / Kwan 4\nKwan 5 / Kwan 5\nKwan 6 / Kwan 6\nKwan 7 / Kwan 7\nKwan 8 / Kwan 8\nKwan 9 / Kwan 9\nKwan 10 / Kwan 10\nKwan 11 / Kwan 11\nKwan 12 / Kwan 12\nKwan 13 / Kwan 13\nKwan 14 / Kwan 14\nKwan 15 / Kwan 15\nKwan 16 / Kwan 16\nKwan 17 / Kwan 17\nKwan 18 / Kwan 18\nKwan 19 / Kwan 19\nKwan 20 / Kwan 20\nKwan 21 / Kwan 21\nKwan 22 / Kwan 22\nKwan 23 / Kwan 23\nKwan 24 / Kwan 24\nKwan 25 / Kwan 25\nKwan 26 / Kwan 26\nKwan 27 / Kwan 27\nKwan 28 / Kwan 28\nKwan 29 / Kwan 29\nKwan 30 / Kwan 30\nKwan 31 / Kwan 31\nKwan 32 / Kwan 32\nKwan 33 / Kwan 33\nKwan 34 / Kwan 34\nKwan 35 / Kwan 35\nKwan 36 / Kwan 36


Omenda Moket Tenge Ne Od Bura; Iloso Ne Chik. – Sky Fm\nOmenda Moket Tenge Ne Od Bura; Iloso Ne Chik.\nBy Joseph Owino.\nJo od bura maduong’ ma pachoka loso paro mar chik ma biro geng’o ne Auditor general e timo nonro mar kwo kata tiyo marach gi omenda ma oket tenge ne od bura.Jo od burago bende dwaro ni sirikal kik mul kendo kik tii gi omenda makamano e yore moko machielo.\nE chike Kenya ma itimo negi lokruok e bill namba adek mar 2019, biro chiwo thuolo ne Jo od bura mondo gin kendgi ema gichiw arita ne omendago.\nBillions modhuro mag omwom ma ichiwo e hik omenda ne jo od bura higa ka higa, ibiro gol dichiel kama jo od bura kendgi ema biro timo budget kaka gitiyo gi omendago e sama giduaro.\nParono wacho ni tim lokruok e article 127 mar katiba, ma loso dwol mar perliamentary service commission kendo kik ket chike maluwo kaka jo od bura tiyo gi omenda, wach ma biro keto ohinga ne Auditor general kaachiel gi Controller of budget e timo tijegi.Pesagi ka oseket negi arita, jo od bura biro yudo osachgi e wang’ saa kendo gibiro timo limbe e pinje buora ka giyudo omenda modhuro ma balang’. Maa, nyiso ni jo od bura koro nyalo biro timo projects maggi ka ok giyudo pek moro amora koa kuom sirikal kaka mano mar Controller of budget. Omendago ibiro telone gi apisa ma oyier gi Parliamentary Service Commission, kendo biro neno ni omenda ma ok otigo ok nyal duok ne migao mar omemda.\nGi sani, chike wacho ni pesa duto ma ok otigo gi migepe mondo oduoki ne migao mar omenda kapok ochopo tarik piero adek mar dwe mar auchiel. paro mar chikego ka okal to ibiro tiyogo koda gi jo kanyo mag County Assembly (MCAs).paroni biro mana wige adek kende bang’ ker Uhuru Kenyatta tamre keto koke e paro machielo mane miyo duol mar Public Service Commission oteku mar timo nonro kaka jo od bura tiyo gi omenda e wuodhegi e pinje ma oko. jo od bura kuom ndalo mathoth osebedo gi yuaruok mathoth gi duol mar Salaries and remuneration commission e wii omenda ma balang, ma giyudo e tok chik.\nParo mag chikego bende dwaro mondo jo od bura kik ter e doho e wii kaka gitimo tijegi.\nCHILDREN BELOW 2 YEARS SHOULD NOT WEAR MASK\nBengi Mar Equity Odhialo Higni 35 Kisumu.\nJatuech Ma Kibos Odere.


Mat 23 | `KMO | STEP | Worek, Jisas rii ma ma mima riiti disaipel yen eecha wor:\nJISAS RII EECHA WOR: PERESI MA YECHI MAJIN NA OWPOY SII TA\n1 Worek, Jisas rii ma ma mima riiti disaipel yen eecha wor: 2 Lon maji pokii tawa ma, ye Peresi ma ye eecha wocho: ‘Noti yo eeta Moses riiti lo mun anadii man kukuchichu. 3 Eena kwo nota batawa majin na sumowu ta.’ Wowak, kwota yechi otii tawa abon eena opoche sumowutanakech. Yi majiban na sumowu ta. Ye yechi kujak batawa majin eena sumowukasakech. 4 Yecha nomoya tawa boboyen yechi ma yechi tiimiinak howu kiyachi tawey, ye tapamak parachi kiya powukasakech. 5 Eyey boboyen ye otii tawey, ii eeta ma ye heken eena otiito. Ye God riiti maji uku yopoga tawa boboy ye harapa otiichi yi makabek jichi chishitu. Ye saket gworo mayakan ruwuchi bar. Keyapochichi chishi tar! 6 Nokusha a tawey, ye harapa tiikiiren yecha eena kwoya hechi eeka yichu. 7 Ye ma yecha awa batawa eemek inyak ye yenya woshi aken gegi yakiita. Ma ye ‘Tisa’ habaken gegiyato.\n8 “Wowak, opoche anadii ma ye kwona ‘Tisa’ habatanakech. Kwo yaka kumwoy tawa. Tisa podareba tawa. 9 Kwo opoche diita nosapek eyey tawa ma ‘apoko’ wochanakech. Kwoti Apoko podareba rii hevenek tawa. 10 Kwona opoche mapo i ma habatanakech. Kwoti mapo neeki ichawa ma podareba tawey, riiti he eeta Kraist. 11 Kwoti harapa tawa ma rii sa kwoti yo otii wakasa ma sii. 12 Kata ma rii riiti hin yesokwa taney, iipa riin dagiir poyekiita. Ma por rii riiti hin mayama dagiir poyeney, riipa eeta harapa siikiita.”\nJISAS RII TISA YECHA YO KAPASEKEN OTIITARIN EECHA WOR\n13 Lon maji pokii tawa ma kwo Peresi kwo na ow poy sii ta. God riita kwona pikiita. Kwo maji kuja upurus batawa ma. Ma kaw ye God riiti kigdom yaken otiitawey, kwo nubureja dasepii par tawa ma. Wowak, kwota eena kidgom iyarekasakech. Ma mima ye iyareken otiitawey kwo saka heechitawak, ye i yarekiitawak!\n14 (“On maji pokii tawa ma kwo Peresi kwo na ow poy sii ta. God rii kwona pikiita! Kwo maji kuja upurus batawa ma. Kwo mibiya mima yen dagiir poyechi yechi akan hiyik yatol Eecha otiitawak, kwo God riina woshepii gworo majin bato. Kwo eecha otiitowak, eena harapa kapasek boboy yatawey, sii eeta kwotaka eecha siikiita.”)\n15 “Lon maji pokii tawa ma kwo Peresi kwo na ow poy sii ta. God rii kwona pikiita. Kwo maji kuja upurus batawa ma. Kwota harapa somakwotii tawa pak ichawey, nosapek ichawey, kwo i kwona sumo i ma yenya yeshato. Yesha henyak, wonyak riita uwu tawa eemek i maga eecha otiito. Kwo otiitawey, rii keena kwona dagiir poyechi harapa hapaseken eechaba otiito.\n16 “Kwo miy dumu tawa nobon mukuchichawa ma na ow poy sii ta. God rii kwona pikiita. Kwo maji pokiitu: ma rii lotu aka maji siiken bachi sabo howuney, eecha baney ii sumowukasakech. Riita otu aka goen eena siiken bachi sabo hahuney, ii napa sumowu. 17 Kwo hikishatawak, kwoti miy eeta dumutu. Boy boboy eeta harapa? Kapo goll harapa? Kapo lotu aka harapa? Lotu aka sii otiichichawak, gol sii eeta kepi tawa. 18 Kwo maji eechaba pokiitu: ma por rii opel maji siiken bachi sabo howuney, eecha baney, ii sumowukasakech. Rii opelen ha tawa boboyen siiken sabo howuney, ii napa sumowu. 19 Kwota miy eeta dumu siikener. Boy yikade boboy eeta harapa? Kapo howu ha boboy? Kapo opel otiitawa boboy? 20 Ma por rii opelen siikien sabo howuney, eecha baney, rii eeta opelen eyey howu hatawa boboyen eena rii sabo howutu. 21 Ma rii lotu akak maji siiken bachi sabo howuney, rii lotu akan eeka yichawa God riitaka piir eecha sabo howutu. 22 Ma por rii hevenen maji siiken bachi sabo howueney, rii God riiti tiikiireka God riitaka eecha yichi sabo howutu.\n23 “Lon maji pokii tawa ma kwo Peresi kwo na ow poy sii ta. God riita kwona pikiita. Kwo maji kuja upurus batawa ma. Kwota God riina eyey karakada boboy ten ten hato. Wowak, kwo lo siiti harapa nobon wosowoyeto. Nagwa nagwa otii tawa boboy, man rukusii tawa boboy, yo kepin otii tawa boboy kwo eena wosowoyeto. Diita boboyen na hikichi otii ta. Anadii boboy kepin opoche abosuchitanakech. 24 Kwo miy dumu tawa nobon mukuchichawa ma. Amaruka kwoti uku a heebiyak ye inyey, kwo yeechi rabokiita. wowak, kame sii iibak ye inyey, kwo siitiika eecha akochekiita.\n25 “Lon maji pokii tawa ma kwo Peresi kwo na ow poy sii ta. God rii kwona pikiita! Kwo maji kuja upurus batawa ma. Kwo kwoti kapasek boboy sababan yeetiito. Kwo kapasek boboyen otiichichi hiy yatawa kapasek boboyen otiichichi yatawak, kwoti kapasek boboy eeta boboy takiikii sowa. 26 Mi dumu tawa Peresi ma kwo heebiyan na yeechi mapo won uku yeetii. Uku yeetiinak, sabaka eecha apoma hekiita!\n27 “Lon maji pokii tawa ma kwo Peresi kwo na ow poy sii ta. God riita kwona pikkita. Kwo maji kuja upurus batawa ma. Kwo eeta tiiriimo supun now apomak neeki tawaga eecha hecha. Kwo saba eecha apoma hechawey, kwoti wo ha ma hapa kwopa sii tawa boboy takiikii siito. 28 Kwo eechaba tawa. Ma ye kwona hechawey kwo apoma hecho. Hechasey, kwoti wo woshepii tawa boboy kapasek yon otii tawa boboy takiikiisii tawa.”\nJISAS RII TISA YENYA YO KAPASEKEN HA MAJIN WOR\n29 “Lon maji ppokii tawa ma kwo Peresi ma kwo na ow poy sii ta. God riita kwona pikiita. Kwo maji kuju upurus batawa ma. Kwo hadabas tiiriimon piirapet yenya otiichichi kwo yo kepin otii tar ma yechi papan tatar man yesokwa siitiichi keyapo chichu. 30 Eecha otiitawak, kwo eecha wocho: ‘Nota mashi wayega tar nediik teyega, eecha piirapet yenya pi sowakwor boboyen na mashi saka eecha otiitarek.’ 31 Kwo mu eecha wochawey, no noti wayega riitii neja. Kwoti wayega ye piirapet yenya pi sowakwor. 32 Eeka pi sowakworek, wowak, na i kwoti wayega yecha tasiichi otiirin, na otii hama. 33 Kwo hopoga tawa. Kwo hopo yiga tawa. God riita anasakii otiinak, kwo hiy uwu tawa eemek kwona eeka heechikiita. Kwo kapo boyega eena tavii yichi ikiita?\n34 “Ada kwona wocho: Ada piirapet yenya harapa hiki tawa ma yenya Tisa ma yenya kwona eecha wochinak ikiita. Inyak, kwo kawen pi sowakwonak, kaw mek ji siitiichinyak, kawen kwoti otu akak pokok pinyak, kawen pi kikir chinyak, akar eemek heechi ikiita. 35 Wonyak, kwona ya kapaseken hakiita. Mashi Ebel rii yo kepin otiitarek, kwoti wayega rii riina pi sowakwor. Sekaraia, Berekaia riiti yikapwa, riina kwota pi sowakwor. Lotu aka yepa tarek opel otiitar chey yepa tarek eeta nediik kwo riina pi sowakwor. Worek, kwoti yey wayega yechi ya kapasek sii kwota otii tawa ya kapasek siitaka eeta kwotabak yakiita. Kwo kwoti wayega yechaka ma kepin pi sowakworek eena kwotaka yakiita. 36 Ada kwona maji siiken wocho: Mashi kapasek yon otii tar ma yechi ya kapasek kwota kapasek yan eyey diita nosapek diita tawa ma kwona hakiita!”\nJISAS RII JERUSALEM AKAMA MA MIMA YECHI KECHI KEYAR\n37 “Jerusaem, Jerusalem! Kwo piirapet yenya pi sowakwo hato. God riita kwona hehareken heechitawak ichawa man kwo eena papak rabochi pi sowakwoto. Apochoko nokwapa siita siiti yin yeechi yaya chepi wok woyi tawaga, ada kwona eechaba eeji tapak yaya yopo yichiken gegiyato. Ada gegiyatawey, kwota ana yuya bokonato! 38 Apa kwoti aka God riita heechi inyak iipa biish woy siikiita. 39 Ada kwona wocho, apa na komas kwo ana hekaskech. Kwota wonyak, ‘Ma rii Harapa riiti hik yatawey, riina na rukusii ta!’ Wonyak, kwota eeka anapa hekiita.”


‘E Gode Nikunyie Mula’ (Rapar mar Chik 8:9)\nOhinga mar Jarito | Desemba 2013\nSOM E Afrikaans Albanian Amharic Arabic Armenian Armenian (Ma Imbo) Aymara Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Croatian Czech Danish Dholuo Dutch Efik Estonian Ewe Faransa Finnish Ga Georgian German Greek Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Kisungu Korean Lingala Lithuanian Malagasy Maltese Myanmar Ngabere Norwegian Nzema Pangasinan Papiamento (Aruba) Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tigrinya Tsonga Turkish Twi Ukrainian Vietnamese Xhosa Yoruba Zulu\n‘E Gode Nikunyie Mula ‘\nJokuny gik machon ne manyo gik moko e buche moko ma ne nitie e pewe man Judea. Ne gichopo e bur moro ma ne oting’ore malo e wi lwanda. Be ne ginyalo yudo gimoro amora machon ma ne nyalo konyogi e timo nonro kaka ndiko mag Dead Sea Scrolls? Ne gihum nono ka ne gipo ka gituomore gi mwandu moko ma ne okan chon ma ne giduogo giluongo ni Nahal Mishmar.\nE DWE mar adek higa mar 1961, ne oyud gik moko 400 mobo gi par kopand e bur moro kendo thoth gigo ne olos gi mula. Gik ma ne oyudgo ne oriwo ogute ruoth, ludhe, gige tich, odunga, kod gik lweny moko. Joma somo Muma diher ng’eyo weche momedore e wi gik ma ne oyudgo nikech bug Chakruok 4:22 wuoyo kuom Tubal-kain ma ne en “japuonj ji duto matiyo gi mula gi nyinyo.”\nKata obedo ni ji ok ong’eyo weche duto e wi kama gigo nowuokie gi kaka ne itiyo kodgi, gima nenore maler en ni chon ahinya e pinje miwuoyoe e Muma ji ne kunyo, lenyo, kendo thedho mula e loso gik moko.\nKUONDE MA NE IKUNYOE MULA E PINY MANOSINGI\nKane Jo-Israel chiegni donjo e Piny Manosingi, Musa ne onyisogi niya: “E godene nikunyie mula.” (Rapar mar Chik 8:7-9) Nitie kuonde mang’eny e alwora mar Israel kod Jordan ma jotim nonro oseyudo ni ne ikunyoe kendo ilenyoe mula. Kuondego gin kaka Timna, Feinan, kod Khirbat en-Nahas. Ang’o moseyud kuondego?\nAlwora mar Feinan kod Timna nigi buche ma othanyore mogwaro ma ne jokunyo okunyoe mula kuom higni madirom 2,000. Kata mana sani, ng’ama odhi e alworago nyalo yudo kite ma ralum mag mula mokere okere. Joma ne kunyo mula chon e alworago ne tiyo matek ka gipayo lwendni gi gige tich molos gi kite mondo gigol mula ma ne nenore e kor lwendnigo. Kane mula oserumo e kor lwendnigo, ne gitiyo gi gige tich molos gi nyinyo ka gikunyo buche matut kendo loso yore ma donjo e lwendnigo. Bug Ayub mayudore e Muma, wuoyo kuom tij kunyo mula machalo kamano. (Ayub 28:2-11) Kunyo mula ne en tich matek; to mano ema nomiyo chakre senchari mar adek nyaka mar abich E Ndalowa, jotend Rumi ne tero jomahundu maricho mogik kod mabuse mamoko odhi okuny mula e pewe mag Feinan.\nPidhe madongo mag taka ma ne dong’ koseleny mula, yudore kama iluongo ni Khirbat en-Nahas (tiende ni “Gweng’ Mula Mojwang’”), ka nyiso ni ne ikunyo kendo ilenyo mula kanyo e okang’ malach. Josomo wacho ni ne ikelo kite madongo dongo moting’o mula kowuok e alwora mokiewo gi kanyo kaka Feinan kod Timna mondo olenygi kuno. Mondo oleny kitego ogol mula, ne ikudho maj maka ma chop liet ma dirom selsias 1,200 kuom seche aboro kata apar. Kidi moting’o mula ma pekne dirom kilo 5 ne golo mula maler madirom kilo 1, ma ne inyalo losgo gik mopogore opogore.\nKAKA NE ITIYO GI MULA E PINY ISRAEL\nJehova Nyasaye nogolo chik ma achiel kachiel e god Sinai ni mondo oti gi mula ma ne nyilni mokuny e alworano e gero tabernakel, kendo bang’e hekalu ma ne ni Jerusalem be ne oger kamano. (Wuok, sula mar 27) Nenore ni Jo-Israel nong’eyo tij thedho nyinyo kapok gidhi Misri, to ka ok kamano, ne gipuonjore tijno e piny Misri. Kinde ma ne giwuok e piny Misri, ne gin gi lony e thedho gik moko ma nomiyo giloso nyaroya mondo gilam. Bende, ne ginyalo tiyo gi mula e loso tewni mopogore opogore ma ne itiyogo e tabernakel kaka tepe, agulni, opewni, kod uma.—Wuok 32:4.\nKinde mogwaro ka pod gidhi nyime gi wuoth e thim, samoro ka gin Punon (ma samoro kindegi en Feinan), ma ne otiap gi mula, Jo-Israel nochako ng’ur nikech manna kod pi. Jehova nokumogi kuom oronegi thuonde ma nigi kwiri, kendo ji mang’eny notho. Kane Jo-Israel oloko chunygi, Musa nokwayo mondo Jehova owenegi to mano nomiyo Jehova okone ni olos thuol mar mula kendo ong’aw thuondno e yath. Muma wacho kama: “Nobedo, ka thuol nosekayo ng’ato, ka nong’iyo thuol mar mula, nokwo.”—Kwan 21:4-10; 33:43.\nMULA E KINDE RUOTH SOLOMON\nKuonde mang’eny e hekalu ma ne ni Jerusalem nolos gi mula\nRuoth Solomon notiyo gi mula ma tandawuoya e gero hekalu ma ne ni Jerusalem. Thoth mulago ne gin ma Daudi wuon-gi noyudo kane oloyo piny Suria. (1 Weche mag Ndalo 18:6-8) “Yawo molworore mar mula” kama jodolo ne lwokee, ne ting’o pi lita 66,000 to pek yawono ne en kilo 30,000. (1 Ruodhi 7:23-26, 44-46) Bende, ne nitie sirni marobede ariyo molos gi mula e dho hekalu. Sirnigo ne olworore kendo igi ne ni nono. Mula ma ne olosgigo ne en ma chwene en sentimeta 7.5. Bor sirnigo ne en mita 8 kendo lachgi ne en mita 1.7, to ne osidh gimoro e wigi ma borgi ne en mita 2. (1 Ruodhi 7:15, 16; 2 Weche mag Ndalo 4:17) Wahum nono kwaparo mula duto ma ne otigo mana e loso gigo!\nE kinde ma ne indikoe Muma, gik molos gi mula ne itiyogo e ngima mapile. Kuom ranyisi, Muma wuoyo e wi gik molos gi mula kaka gige lweny, nyororo, gige thum, kod dho udi. (1 Samuel 17:5, 6; 2 Ruodhi 25:7; 1 Weche mag Ndalo 15:19; Zaburi 107:16) Yesu nowuoyo e wi pesa mar “mula” ma ne iketo e kirope, kendo jaote Paulo nowuoyo e wi “Aleksander ma jatheth mula.”—Mathayo 10:9; 2 Timotheo 4:14.\nPod nitie weche mang’eny ma jotim nonro kod jo histori nono e wi kama mula miwuoyoe e Muma nowuokie, kendo pok ging’eyo weche duto e wi mwandu mag mula ma ne oyud Nahal Mishmar. Kata kamano, adiera en ni kaka weche manie Muma nyiso, Piny Manosingi ma Jo-Israel nokawo ne en ‘piny maber, . . . kendo e godene [ne gidhi] kunyoe mula.’—Rapar mar Chik 8:7-9.\n‘E Gode Nikunyie Mula’\nCOVER SUBJECT Ang’o Momiyo Penjono Bedoe?\nCOVER SUBJECT Gimomiyo Dwarore ni Nyasaye Ota Ngimawa\nSIGAND NGIMA Ne Aketo Tiyo ne Jehova Obed Ngimana\nSUD MACHIEGNI GI NYASAYE “Ne! Achueyo Gik Moko Duto Obed Manyien”\nTEACH YOUR CHILDREN Yesu Kristo—Onego Wanene e Yo Mane?\nAng’o Momiyo Iluongou ni Joneno mag Jehova?\nText Yore mag golo buge mag digital OHINGA MAR JARITO Ang’o Momiyo Dwarore ni Nyasaye Ota Ngimawa?\nAng’o Momiyo Dwarore ni Nyasaye Ota Ngimawa?\nOHINGA MAR JARITO Ang’o Momiyo Dwarore ni Nyasaye Ota Ngimawa?


Zaburi 122 - Holy Bible [Luo Bible 2020] - (Zab 122)\nWer ma ji wero kadhi e hekalu. Mar Daudi. Ne amor gi joma nowachona niya, “Wadhiuru e od Jehova Nyasaye.”\nTiendewa ochungʼ e dhorangeyeni, yaye Jerusalem.\nJerusalem oger ka dala ma ji odakie machiegni motenore.\nKanyo e kama ogendini idho dhiye, ogendini mag Jehova Nyasaye dhi kuno, mondo opak nying Jehova Nyasaye ka giluwo chike mane omi Israel.\nKanyo ema kombe loch mag ngʼado bura nitie gin kombe loch mag jood Daudi.\nLamuru mondo Jerusalem obed gi kwe. Lamuru niya, “Mad joma oheri bed gi kwe.\nMad kwe yudre ei alworani, adier kwe mondo obedi ei ohinga mochieli.”\nNikech owetena gi osiepena modak e iyi, awacho niya, “Jerusalem mondo obed gi kwe.”\nNikech wach od Jehova Nyasaye ma Nyasachwa, adwaro ni idhi maber.


od JoxY 15. 12. 2017 19:24\nod JoxY 1. 6. 2019 07:14\nod JoxY 11. 6. 2019 11:44\nod JoxY 20. 6. 2019 17:29\nod JoxY 3. 7. 2019 07:27\nod dazo 3. 7. 2019 10:36\nod JoxY 4. 7. 2019 08:26\nod tethys 7. 9. 2019 20:16\nod JoxY 11. 9. 2019 11:13


Ayub 34 - Holy Bible [Luo Bible 2020] - (Ayu 34)\nEka Elihu nowacho kama:\n“Winjuru wechena, un joma riek; chiknauru itu, un joma osomo.\nNikech it temo weche mana kaka lep bilo chiemo.\nWayieruru kendwa gima nikare; wapuonjreuru kaachiel kuom gima ber.\n“Ayub wacho ni, ‘Aonge ketho, to Nyasaye otamore timona maber.\nKata obedo ni an kare, to pod ikwana mana ni an ja-miriambo; kata obedo ni aonge ketho, to asere mare osechwoya, moweya gi adhola ma ok thiedhre!’\nTo en ngʼa machalo gi Ayub; mamodho ajara kaka pi?\nEn e achiel gi joma timbegi richo; kendo oriwore gi joricho.\nNikech osebedo kowacho ni, ‘Onge ohala ma dhano yudo, ka otemo matek mondo otim gima ber ne Nyasaye!’\n“Omiyo lingʼuru uwinja, un joma nigi winjo. Nyasaye ok nyal timo gima rach kata dichiel, Jehova Nyasaye Maratego ok tim gima ok owinjore.\nOchulo dhano kaluwore gi timbene okelone mana gima owinjore gi timbene.\nEn gima kwero mondo Nyasaye otim gima ok owinjore; kendo mondo Jehova Nyasaye Maratego ongʼad bura ma ok nikare.\nEn ngʼa mane okete jarit piny? En ngʼa mane oketo piny duto e bwo tekone?\nKa dabed ni Nyasaye ogolo muche makelo ngima kuom dhano,\nto ji duto ditho dichiel kendo dhano didogi e lowo.\n“Ka un gi winjo adier to winjuru wachni; kendo chikuru itu ne gima awacho.\nNgʼama ochayo adiera bende nyalo rito loch adier? Ere gimomiyo iketo bura kuom ngʼama ja-ratiro kendo Jal Maratego?\nDonge Nyasaye ema wacho ne ruodhi ni, ‘Un joma nono,’ kendo owacho ne jo-mwandu ni, ‘Timbeu richo,’\nNyasaye ok odewo kata mana wangʼ ruodhi kendo ok otim maber ne jo-mwandu to jochan to oweyo, nikech gin duto gin chwech lwete?\nJoma roteke tho apoya e dier otieno; inegogi mi gilal nono, kendo igologi e dier ji, to ok gi lwet dhano.\n“Wangʼe osiko karango timbe ji; oneno okangʼ kokangʼ ma gigoyo.\nOnge kama otimo mudho kata kama olil gi tipo ma joricho nyalo pondoe.\nOnge gima ochuno ni Nyasaye nyaka non dhano amingʼa eka okelgi e nyime mondo oyalgi.\nOketho telo mar joma roteke ma ok oyalogi kendo oketo joma moko e telo kargi.\nNikech ongʼeyo timbegi oloko loch mag-gi gotieno mi otiekgi chuth.\nOkumo joricho e lela nikech timbegi maricho kama ji duto nyalo nenogie,\nnikech negilokore giweyo luwe kendo ne ok gidewo yorene kata achiel.\nNegimiyo ywak joma odhier ochopo malo e nyime, mine owinjo ywak jochan.\nKata ka nenore ni olingʼ, to en ngʼa ma dingʼadne bura? Koso kopando wangʼe, to en ngʼa ma dinene? To kata kamano en ema orito ogendini\nmondo kik gibed e bwo loch ngʼat mokia Nyasaye, kendo machiko ni ji obadho.\n“Ka dipo ngʼato nyalo wachone Nyasaye ni, ‘Aseketho to ok anachak atimne ngʼato marach.\nPuonja mondo ane gik mopondona; kapo asetimo gimoro marach, to ok abi achak atim kamano kendo!’\nEre kaka idwaro ni Nyasaye otimni maber, to in to idagi lokori? In ema nyaka ingʼad e pachi iwuon, ok an, omiyo koro nyisane gima ingʼeyo.\n“Joma nigi winjo nyiso pachgi joma riek mawinja wachona ni,\n‘Ayub osewuoyo maonge rieko; osewacho weche ma ok oparo maber.’\nYaye, mad med ameda temo Ayub nyaka giko nikech aduokane chalo aduoka ngʼama timbene richo.\nOmedo dhi nyime gi timo richo koyanyo Nyasaye e nyim ogandane, kendo omedo wuoyo marach kuom Nyasaye.”


Chike Ma Nyaka Joluo Riti\nYawuoyi gi Nyiri; Jandiko, Wuon Abila\nNyombo; Jandiko, Wuon Abila\nPacho; Jandiko, Wuon Abila\nYiko; Jandiko, Wuon Abila\nDinde jorachere, jorabuore gi joka Nyikwaya moko mawuok yo Ugwe nochonwa ethuolo mane oyudo kwerewa osesingore gi Nyasach Kwere (Rabudi, Podho, Ramogi gi ma moko...). Mano omiyo okwanyal wuondore kendo umore e din welo (Jo-Kristo gi Islam) gi wiwa ka gima wakia gima watimo nikech lony gi rieko mane gikelonwa.\nAyie ni sikund rieko, osiptende, masinde to ber gi lony manyien bende ber to kata kamano gimiyo wabagni kendo wabayo yo. Gigo duto miyo wiwa wil gi yore mane wapako kendo dendogo Nyasach Kwere, Nyasach Rabudi Kwarwa.\nKik ng’ato par ni adagi ni Abraham ok en kwarwa kuom Yie; Ooyo ayie kendo asiro wachno ahinya, pogruok biro bang’ dak Onam (Noah) e gwenge masani okiewo gi Turkey, Iran, Iraq gi Armenia mago pinje ma yudore Asia madiere.\nAnyuola ka anyuola nigi kit Yie margi, wan joluo kik wawe kit Yiewa kaka nowenwa gi Kwere. Yesu wuod Maria nowachoni miuru Kaisar pokne to Ruoth Nyasaye bende umi mare. Mag pinyini itieko gi chike kwere. Polo to jogo moyie biro dhiye kadipo ni entie adier.\nKaka kamano Yieni gi timni e pinka ema noluwi. Berni ema norieny, Kiti ema biro Kwoyi kuom masira mar mach mochwere kadipo ni entie adier. Jokiyaka mane obiro e pinywa kaka; Onjiro Nyamande, Jo-Ingresa, Jo-Frans, Jo-Itali nedwaro mondo wasom dhok mondo obed kaka olalo ma wanyalo kalo godo aora (wuoyo gi mwache ma moko man e tunge pinje). Mano wach ma ber aduwa to wiwa kik wil gi kitwa gi timbewa, Nyikwa Ramogi.\nDindegi to ne gikelo mondo othir Yiewa. Kendo mondo obed Okumba mane gi nyalo sirogo loch gi mako piny endalo mane pod gidak kodwa. Ethuloni nyaka koro walok pachwa kod Yiewa, Penjo ma ji penjore nito walok pachwa nang’o? Dwoko yot; Luwo Chike Kwere kata sani e piny Kenya oganda temo loko Chike Piny Owacho mane jo-Ingresa owenwa.\nNgech Luo moro wacho ni NG’ECH NENO GI WANG’E, ka idagi luwo chike Luo ma abiro temo puonjo e Mbuyi mar Joluo dot Kom, to rit INE GI WANG’I! Yie isom kodwa kaka abiro temo ndikonu Chike Luo kendo dwoko penjo ma ng’ato ka ng’ato nyalo bedogo.\nOrwaku duto e Mbuyi manyienni kendo konywauru gi paro kaka wanyalo gere.\nJoluo dot Kom


Tich Joote 19 - Holy Bible [Luo Bible 2020] - (TiJo 19)\nKane Apolo ni Korintho, Paulo nowuotho e gwenge mamalo, nyaka nochopo Efeso. Kuno noyude jopuonjre moko,\nmi openjogi niya, “Bende ne uyudo Roho Maler chiengʼ mane uyie kuom Yesu?” Negidwoke niya, “Ooyo, kata mana winjo pok wawinjo ni nitie gimoro ni Roho Maler.”\nPaulo nomedo penjogi niya, “Ka kamano, to kare batiso mane mane uyudo?” Negidwoke niya, “Ne wayudo batiso mar Johana.”\nPaulo nowachonegi niya, “Batiso mar Johana ne en mar lokruok weyo richo. Nonyiso ji mondo oyie kuom Jal mane biro bangʼe, ma en Yesu.”\nBangʼ winjo mano, nobatisgi e nying Ruoth Yesu.\nKar romb jogo ne gin chwo apar gariyo.\nTo jomoko kuomgi chunygi nodoko matek, ne gidagi yie kendo negichako wuoyo marach kuom jo-Kristo e lela. Omiyo Paulo noweyogi, mi okawo jopuonjre odhigo e od puonjruok mar ngʼat ma nyinge Turano, kuma ne gitwakie pile.\nPaulo notimo mano kuom higni ariyo, mi jo-Yahudi duto gi jo-Yunani manodak e piny Asia nowinjo wach Ruoth.\nNyasaye nomiyo Paulo otimo honni madongo,\nkata mana kitembini kod lewni mane orere kuome noter ni jotuo, mine gichango kuom tuochegi kendo jochiende noa kuomgi.\nTo jo-Yahudi moko mane wuotho koni gi koni kagolo jochiende notemo tiyo gi nying Ruoth Yesu mondo giriemb jochiende kuom ji. Ne gitemo wacho niya, “E nying Yesu ma Paulo yalo, wachiki mondo iwuog oko!”\nTo jadolo maduongʼ moro mar jo-Yahudi miluongo ni Sekewa ne nigi yawuowi abiriyo mane timo kamano.\nTo chiengʼ moro achiel jachien nodwokogi niya, “Yesu to angʼeyo, kendo Paulo bende angʼeyo, to un, to un ngʼa gini?”\nEka ngʼat mane nigi jachien-no nopor kuomgi mohewogi duto. Nogoyogi marach mi giringo gia e odno ka gin duge kendo dendgi chwer remo.\nKa jo-Yahudi gi jo-Yunani mane odak Efeso nowinjo wachno luoro nomakogi, kendo nying Ruoth Yesu noyudo duongʼ.\nJi mangʼeny mane oyie kuom Yesu nobiro mohulo richogi e lela.\nJomoko kuomgi manosebedo katimo timbe jwok nokelo kitepegi mag thieth mi nowangʼ-gi e lela ka ji duto neno. Kane gikwano nengo kitepego duto mane giwangʼo, neginwangʼo ka nengogi oromo silingʼ alufu piero abich.\nKuom mano, Wach Ruoth nomedo landore kendo ne medo bedo gi teko.\nKane gigo duto osetimore, Paulo nongʼado e chunye mondo odhi Jerusalem, kokadho Makedonia gi Akaya. Nowacho e chunye niya, “Bangʼ dhi Jerusalem, to nyaka alim Rumi bende.”\nNooro jokonyne moko ariyo, ma gin Timotheo gi Erasto, nyaka Makedonia, ka en to ne pod odongʼ e piny Asia kuom ndalo moko.\nE kindeno koko maduongʼ nowuok kuom wach luwo Yor Kristo.\nNgʼat moro ma nyinge Demetrio, mane jathedh fedha, ne loso kido mag hekalu mar nyasaye madhako miluongo ni Artemis, kendo tichneno ne kelo ohala maduongʼ ni jotheth wetene.\nDemetrio noluongo jotheth wetene duto, kod jotich mamoko ma tijgi ne chal gi margi, mi owachonegi niya, “Yawa, ungʼeyo ni tijwani kelonwa ohala maduongʼ.\nTo koro uneno kendo uwinjo kaka ngʼat miluongo ni Pauloni oseloko ji mathoth Efeso-ka, nyaka e piny Asia duto. Owacho ni nyiseche ma dhano oloso ok gin nyiseche mar adier.\nKoro wan gi chandruok, ok mana nikech ji biro chayo tijwani mi ohandwani podhi, to bende nikech hekalu mar nyasaye madhako marahuma, ma en Artemis owuon, ibiro chayo, mi Artemis owuon, ma ji lamo e piny Asia, nyaka e piny duto, ok bi ngʼe duongʼne kaka nyasaye!”\nKane giwinjo wachno, mirima nomakogi mi gichako goyo koko kagiwacho niya, “Artemis mar jo-Efeso duongʼ!”\nKoko nolandore e dala duto kendo negimako Gayo gi Aristarko ma jo-Makedonia mane jowuodh Paulo kendo ne gimwomore kuomgi ka gichiko pawgi mar tugo.\nPaulo ne dwaro dhi e diergi mondo owuo kodgi, to jopuonjre notame.\nKata moko kuom jotend pinyno mane osiepene, noorone wach kakwaye mondo kik odonj e paw tugono.\nChokruok nonjawni. Ji moko ne wacho gimoro achiel, to jomoko ne wacho gimachielo. Ji mangʼeny ne ok ongʼeyo kata gima omiyo ne gin kanyo.\nJomoko kuomgi ne paro ni Aleksanda ema oluongo burani nikech negineno ka jo-Yahudi chwale nyime mondo owuo gi ji. Aleksanda notingʼo bade mondo owuo gi ji.\nTo ka ogandano nofwenyo nine en ja-Yahudi, ne gikok gi dwol achiel kuom seche ariyo kagiwacho niya, “Artemis mar jo-Efeso duongʼ!”\nBangʼe jagoro morito dalano nopieyo ji kawacho niya, “Un jo-Efeso, donge piny ngima ongʼeyo ni dala mar Efeso ema orito hekalu mar nyasaye marahuma miluongo ni Artemis, kaachiel gi kidone manolwar koa e polo?\nKuom mano, kaka wechegi gin adier chuth ma ngʼato ok nyal dagi, weuru goyo koko kendo kik utim tim moro ka ok uparo.\nUsekelo jogi ka, kata obedo ni ok gisekwalo gimoro e hekalu, kata yanyo nyasachwa madhakoni.\nKa dipo ni Demetrio gi jotheth wetene nigi wach gi ngʼato kuomgi, to ute yalo bura oyaw dhogi, kendo joyal bura bende nitie. Kuno ema ginyalo dhi donjo ni joma okethonigi.\nTo ka dipo ni nitie wach moro machielo ma udwaro nolosi, to nyaka lose mana e chokruok ma chik oyiego.\nTo kaka weche chal sani, gik mutimogi biro ketowa e chandruok, nikech ibiro ngʼadnwa bura kaka joma kelo koko. Kuom mano, onge yo moro amora ma wanyalo tonygo e wachni, nikech wasegoyo koko maonge tiende.”\nBangʼ kane osewacho wechegi, nogonyo chokruok.